Aleksandar Vučić je u Dubaiu uzeo islamsku veru\nHuška braću po veri na Srbe na KiM\nPreteško stanje kosovskih Srba obremenjeno je neljudskom bezobzirnošću Aleksandra Vučića i, čini se, čak njegovom mržnjom naročito izraženom prema srpskom narodu na Kosovu i Metohiji kome se trudi da priušti sve ono najgore što uspe da osmisli. Baš onako kako je na početku pandemije rekao da će “morati da smisli nešto gore od Sajma”, to gore jeste opis života ovdašnjih Srba.\nVučić to ne može sam pa je svojim podanicima, koji čine lokalnu vlast, omogućio doslovce sve. A kako su to male sredine, to ni jedno zlo i teror koji traju godinama, nisu bezazleni.\nNa onoj strani života, suprotnoj od vlasti i separatističke stranke Aleksandra Vučića, “Srpske liste”, narod je ostavljen i prepušten sebi. Bez ikoga ko bi stao u njegovu zaštitu, ili se za njega zauzeo, spontano se podelio u dve grupe. U jednu veću u kojoj su oni koji pre ili ne mnogo kasnije, odlaze sa KiM u potrazi za poslom kao uslovom da prežive i u onu manju koja trpi, nada se nekakvom poboljšanju i prilici da im se omoguće kakvi - takvi uslovi za život i ostanak tamo gde su i rođeni. Ove druge nedavno je izdalo strpljenje nakon maratonskog iščekivanja posla.\nPočetkom aprila prošle godine, na prozivke u Skupštini da u Srbiji nema dovoljno medicisnkog osoblja i da je vlast kriva što oni masovno napuštaju zemlju jer u Srbiji ne mogu da se zaposle, ministar zdravlja Zlatibor Lončar odgovorio je da ne postoji nikakva zabrana zapošljavanja, već da je zapošljavanje samo kontrolisano.\nNi jedno od ova dva nije tačno. Zabrana zapošljavanja ukinuta je tek 01. januara ove godine, an a snazi je bila od 2013. Što se kontrole zapošljavanja tiče, kontroliše se jedino da li su kandidati stranački podobni ili ne i to nije nikakava tajna niti novost.\nNekoliko dana kasnije Ministarstvo zdravlja Srbije raspisalo je konkurs za prijem u radni odnos u zdravstvenim ustanovama pa tako i onim na Kosovu i Metohiji gde je otvoreno radno mesto za 75 lekara i 200 medicinskih sestara i tehničara. Ovo je vlastima poslužilo da pokažu kako oni “brinu” o Srbima na KiM. Međutim rezultati konkursa nikada nisu objavljeni.\nUmesto toga novembra meseca raspisan je novi konkurs koji se ni na koji način, u onome što je predstavljeno javnosti, nije odnosio niti povezivao sa aprilskim. Osim u tome da je i ovaj potonji probio zakonske rokove o objavljivanju konačnih rezultata.\nOvakav stepen samovolje i nepoštovanja jasnih zakonskih odredbi izrevoltirao je one koji su se poslu nadali ali ni izbliza toliko kao saznanje da će spisak primljenih kandidata biti objavljen tek nakon separatističkih izbora zakazanih za polovinu februara ove godine. Tada je svima postalo jasno da su posao dobili, kao i svaki put do tada, članovi rodbine, prijatelji, članovi “Srpske liste” a ne oni čijim porodicama od toga doslovce zavisi opstanak.\nSpiskovi su objavljeni “stidljivo”, mimo propisa, u nameri da se sakrije rezultat koji nikoga nije iznenadio ali jeste ogorčio. Istaknuti se tek unutar zgrada zdravstvenih ustanova gde su bojažljivo fotografisani a onda privatno deljeni na društvenim mrežama da bi i to ubrzo postalo javno. Uz spiskove su detaljno navedena imena rodbinskih i prijateljskih veza, broj plate kako po članu porodice tako i porodično koje višestruko premašuju broj članova jer se mnogi “srodnici” nalaze na više platnih spiskova nasuprot kandidata koji su se prijavili a žive u višečlanim porodicama bez ikakvog primanja, ne retko i po dvadeset godina.\nNezadovoljstvo koje je gomilano nezajažljivom otimačinom predstavnika “Srpske liste” iz usta gladnih radi namirivanja kafanskih cehova, troškova “održavanja” ljubavnica pa i radi pukog rasipništva, iznedrilo je nešto što je istinski moglo da postane događaj od istorijskog značaja.\nTako je 05. marta u Pasjanu, organizovan prvi protest nezadovoljnih, bolje reći Srba ogorčenih zapošljavanjem isključivo po partijskoj rodbinskoj liniji u Zdravstvenom centru Gnjilane, ali i u obrazovanju, od dolaska Aleksandra Vučića na vlast.\nNi stranački, ni politički već narodni protest nije organizovan u većim centrima oko kojih se okupljaju Srbi na KiM poput Kosovske Mitrovice i drugih opština na severu, niti u Gračanici ili Štrpcu, iako je svuda ista nevolja pritisla narod, već u jednom malom selu u kome to niko nije očekivao. Verovatno je zbog toga i uspeo jer je iznenadio sve.\nIz dana u dan broj ljudi se povećavao i protest u Pasjanu počinje da privlači sve više pažnje u medijima. “Srpska lista” na lokalnom nivou počinje da preti i to veoma grubo, zahteva se od naroda da se ponaša u skladu sa interesima stranke a ne svojim ličnim potrebama te da ignoriše proteste.\nNa protestu su iznete brojne nepravde, javnost saznaje da preko 80% zaposlenih ne prima ni punu platu i da je ta “privilegija” rezervisana tek za rodbinu i stranačke uposlenike, a da oko stotinak njih iz tog kraja čak nikada nije ni otišlo na posao. Ogorčeni Srbi najavljuju odlazak u Beograd i zahtev da razgovaraju lično sa Aleksandrom Vučićem i da ga upoznaju sa situacijom ako do sada nije upoznat. Upravo ta najava i jeste bila krajnja granica koju vlast može da podnese - odlazak u Beograd.\n“Vi možete da pretite da ćete da gladujete, da protestujete danima, nikoga to ne zanima, ali ako obujete cipele i kažete ja idem tamo gde će me čuti, onda je to plafon i onda odjedanput primetite da vas čuju” kažu neki od Srba koji su u ovom protestu učestvovali.\nTračak nade koji se ovim protestom pojavio, ubrzo biva ugašen. Već posle prvog sastanka sa političkim predstavnicima, sve je stalo, bez ikakvog objašnjenja. Pretpostavlja se da su oni koji su protestovali dobili obećanja da će im problemi biti rešeni ako prestanu da se bune.\nDesestak dana kasnije, tačnije 16. marta, kada je u Zdravstveni centar Priština sa sedištem u Gračanici na potpisivanje ugovora o zaposlenju došlo tridesetak aplikanata novembraskog konkursa, održan je novi i nešto masovniji protest i u Gračanici. Odavde je zatraženo je poništenje konkursa i smena direktora Kliničko bolničkog centra Bratislava Lazića.\nNezadovoljstvo je toliko eruptiralo da su protestanti medijima preko trideset minuta govorili o nepočinstvima i nepravilnostima u sprovođenju konkursa. Protestovali su mahom ljudi koji nemaju nikakva primanja ali su odbijeni uz navode koji ni malo nisu smetali tokom prijema nečijih rođaka na ta ista radna mesta. Odatle su najavili nove proteste pa i odlazak u Beograd i zahtev da razgovaraju sa Aleksandrom Vučićem.\nPetar Petković, direktor Vladine Kancelarije za Kosovo i Metohiju, u tom trenutku se našao na Kosovu i Metohiji uoči obeležavanja godišnjice martovskog pogroma. Istog dana je izrazio “razumevanje” rekavši da je normalno da ne mogu svi da budu zadovoljni konkursom za 40 radnih mesta na koji se prijavilo 250 kandidata. To jeste tačno ali nije to narod izvelo na ulicu već činjenica da je sprovođenje konkursa prepuno nepravilnosti i obiluje očiglednim i brutalnim kršenjem zakona što Petković ni jednom jedinom rečju nije prokomentarisao. A imao je šta da kaže.\nUredbom o internom i javnom konkursu za popunjavanje radnih mesta u državnim organima ("Sl. glasnik RS", br. 2/2019), članom 20 predviđeno je i sprečavanje sukoba interesa.\n“Pošto pregledaju prijave na konkurs, članovi komisije dužni su da daju pismene izjave o tome da li oni ili s njima povezana lica imaju privatni interes vezan za sprovođenje konkursa.\nČlan komisije kod koga postoji sukob interesa, izuzima se iz komisije, a zamenik člana nastavlja rad u komisiji. Ako sukob interesa postoji i kod zamenika člana, imenuje se novi član komisije”.\nUmesto toga, kako direktor bolnice u Pasjanu reče “i naši rođaci moraju da rade”. Svakako da moraju, neupitno je, ali tek kada budu zaposleni oni koji ispunjavaju uslove predviđene zakonom a ne po rođačkoj liniji.\nPetković je najavio otvaranje 40 radnih mesta koje je “obezbedila Vlada Srbije” da bi dva dana kasnije rekao da “nikome nisam ništa obećao jer pitanje zapošljavanja nije ni do mene, niti do ovih ljudi, niti se to radi na ulici, nego po propisima i zakonima”.\nObećanja nisujedino sredstvo kojima se vlast poslužila da uguši ove proteste. Učesnike je na razgovor pozvao “gradonačelnik” Gračanice, Srđan Popović ali su oni to redom odbili sluteći da se radi o prevari.\nMagazin Tabloid je došao do saznanja da je te večeri, u duhu najcrnjih manira UDB-e a po nalogu Srđana Popovića, patrola takozvane “Kosovske policije” obilazila učesnika protesta bukvalno im odlazeći na kuću i upozoravajući ih da će biti uhapšeni kao organizatori protesta, ukoliko se budu pojavili na njima u buduće!\nKako se radi o prostom i nezaštićenom narodu, svesnom kakve sve probleme mogu da imaju ako se zamere lokalnim vlastima, mnogi su odustali od borbe za svoje parče hleba.\nNakon odbijanja da razgovaraju sa Popovićem odlučeno je da Petković razgovara pojedinačno sa svakim od učesnika protesta. Kako za naš list navode inicijativa je stigla “sa Kopaonika” od pravog “direktora” ne samo Kancelarije već svega srpskog što se mrda na Kosovu i Metohiji, Milana Radoičića.\n“Svi su se nalazili u sali ali smo jedan po jedan prilazili Petkoviću da ispovedamo našu muku” kažu ovdašnji Srbi u razgovoru za Magazin Tabloid. “Dok smo mi govorili on je pisao nešto na nekom parčetu papira, pored imena i prezimena pisao je neke znake... verovatno je i to bacio čim je izašao odatle”.\nTog dana su protesti počeli da se osipaju. Deo njih je odustao uplašen pretnjama, deo otišao u Kosovsku Mitrovicu gde su tajno, a opet mimo konkursa za dodatna mesta koji još nije raspisan, potpisali ugovore o zaposlenju. O ozbiljnosti svega govori podatak da se potpisivanje ugovora obavljalo u jednom od gradskih kafića, navode sagovornici Magazina Tabloid.\nNa kraju, kako su i najavili, Srbi su krenuli put Beograda da se nađu sa Acom Srbinom. Na žalost, od prevelikog srbovanja Aca nije imao vremena za ove mučenike za koje se bori kao lav, a koji su se zadužili da otputuju do Beograda, već ih je tamo primio Petar Petković sa kojim su, maltene, dan ranije već razgovarali u Gračanici. Nekoliko najava da će im nešto biti obećano i zajednička fotografija iz Palate "Srbija" sa Petkovićem je sve što su poneli sa ove "ekskurzije".\nTako su protesti koji su potekli iz nezadovoljstva naroda, pretvoreni u još jednu njegovu podelu. Usledilo je prostačko političko prepucavanje svojstveno članovima Vučićeve sekte, kako još Srbi na KiM nazivaju “Srpsku listu”. Ono što je moglo da postane istorijski uspeh, srozano je na istorijski promašaj.\nNo, i da se otvori dovoljno radnih mesta za sve kojima je posao potreban, ostaje činjenica da nisu poništeni konkursi na kojima su zaposleni kandidati sa trgovačkom i frizreskom školom koji su upravo radi tog konkursa dokupili privatno diplome medicinske škole kao i to da su zaposleni najpre oni sa rođačkom i političkom zaleđinom.\nNepotizam je samo vrh ledenog brega ukupnog bezakonja i kriminala koji je na Kosovu i Metohiji oformirao Aleksandar Vučić kako bi u šaci držao svakog ko može da bude bilo kakva prepreka izdaji Kosova i Metohije kojoj utire put od prvog dana dolaska na vlast a, bez sumnje, i mnogo, mnogo ranije.


Strani partner ponovo želi da proda svoj udeo „Potisju“ - Portal Moj Bečej - Bečejske opštine iz ugla građana!\nFirma „Aliska Tera“ i dalje želi da izađe iz bečejskog preduzeća\nNakon što je bečejski parlament u oktobru prošle godine odbio ponudu manjinskog partnera da po pravu preče kupovine kupi njegov udeo u DOO „Potisje“ Bečej, „Aliska Tera“ je nastavila sa potragom za potencijalnim kupcem, ali se prodaja nije realizovala.\nBudući da su rokovi u tom smislu istekli (90 dana), procedura koja prethodi prodaji ponovo je aktuelizovana i opština Bečej, kao većinski partner, ponovo je obaveštena o nameri stranog partnera da izađe iz vlasništva preduzeća „Potisje“.\nPodsetimo, odbornici Skupštine opštine Bečej doneli su krajem oktobra odluku da ne prihvate ponudu koju je dala „Aliska Tera“ doo iz Mađarske dala za otkup njenog udela (49 odsto) u društvu sa ograničenom odgovornošću „Potisje“ Bečej.\nOvo nije prvi put da mađarska firma želi da proda svoj udeo u bečejskom preduzeću za komunalne delatnosti skupljanja, odvoženja, deponovanja i tretmana otpada. Donedavno su, kako nam je rečeno, postojala dva potencijalna kupca udela manjinskog partnera, ali će sve morati da sačeka konstituisanje novog lokalnog parlamenta.


Govor predsjednice Republike Srpske na otvaranju II Foruma dijaspore – Предсједник Републике Српске | Жељка Цвијановић\nPoštovani predsjedniče Narodne skupštine, Predsjedavajući Predsjedništva BiH, Izaslaniče predsjednika Srbije, Predsjedniče Vlade Republike Srpske Uvaženi predstavnici institucija na republičkom i lokalnom nivou, nivou BiH, cijenjene vladike, uvaženo sveštenstvo, poštovani predstavnici udruženja iz dijaspore, dragi gosti, svi okupljeni, Zadovoljstvo mi je što danas u Banjaluci, drugu godinu zaredom, organizujemo ovaj forum, čiji je osnovni cilj čvršće povezivanje institucija Republike Srpske sa našom dijasporom. Broj prisutnih na današnjem forumu, ali i onih sa kojima održavamo vezu i realizujemo određene aktivnosti i projekte, govori o tome da postoje i interes i potreba da radimo i djelujemo zajedno. Kroz našu saradnju mi pokazujemo spremnost da zajednički vodimo računa o nacionalnim, ekonomskim, političkim, kulturnim i drugim pitanjima koja su od značaja za Republiku Srpsku, da vodimo računa o očuvanju identiteta ali i da pronalazimo rješenja za probleme sa kojima se suočavaju naši ljudi, ma gdje oni živjeli. Ove ciljeve realizujemo kroz blisku saradnju sa institucijama Republike Srbije. Uvijek sam potencirala na tome da je za Republiku Srpsku, za njenu budućnost i njen razvoj, važan svaki njen čovjek, bez obzira da li živi u Republici Srpskoj ili izvan nje. Upravo vođena tom idejom, i ranije sam nekada kao ministar, potom kao premijer, a danas kao predsjednik Republike, uvijek uz redovne aktivnosti ulagala napore da našu dijasporu institucionalno povežemo sa Republikom Srpskom. Inicijativa koju je prošle godine pokrenuo tadašnji predsjednik Republike gospodin Milorad Dodik da kroz ovakav forum dijasporu okupimo i u našim institucijama u Republici Srpskoj, a ne samo da je obilazimo, dodatno je ojačala tu vezu. Zahvalna sam predstavnicima Srpske pravoslavne crkve i različitih udruženja, koja okupljaju naše ljude, što su pomogli da uspostavimo kontakte između naših institucija i naše dijaspore. Crkva i ova udruženja su suštinski važni za očuvanje identiteta i važno je da im institucije Republike Srpske u tome pomognu. Stoga sam s njima dogovorila da ćemo u saradnji sa Srbijom, nastojati da sistemski definišemo podršku kako bismo tamo, gdje postoje veće zajednice i dovoljan broj djece školskog uzrasta, organizovali nastavu srpskog jezika i nacionalne grupe predmeta. Zadovoljna sam što ćemo ovogodišnji forum iskoristiti i za konsultacije u vezi sa izradom strategije Republike Srpske koja se bavi pitanjem dijaspore, odnosno učvršćivanju veza između naših institucija i naših ljudi koji žive, rade, djeluju vani, u koju će biti uključeno i pitanje nastave srpskog jezika i nacionalne grupe predmeta. Dobro napreduje i naš projekat mapiranja i identifikacije naše dijaspore, koji smo započeli prije nekoliko godina, koji će takođe olakšati sistemsku komunikaciju i unapređenje modela saradnje institucija Republike Srpske sa dijasporom. Zahvaljujući tom projektu, danas imamo mnogo veća znanja o tome gdje i kako žive naši ljudi u inostranstvu, kako su organizovane naše zajednice, ko su uspješni ljudi našeg porijekla koji rade u institucijama drugih država, međunarodnim organizacijama, nevladinom sektoru, zdravstvu, univerzitetima, biznisu u različitim zemljama svijeta. Zahvaljujući njima, uspjeli smo da pomognemo u rješavanju određenih problema s kojima je bila suočena naša zajednica, ali i da povežemo određene poslovne ljude i obezbijedimo usavršavanja za naše kadrove iz raznih oblasti u inostranstvu. Treba, svakako, pomenuti i ulogu naše dijaspore tokom različitih faza našeg razvoja. Ne postoji tešak period, izazov, ili breme u bližoj ili daljoj istoriji, koje Srbi u rasijanju nisu podijelili sa svojim sunarodnicima u matičnim zemljama. Mi u Republici Srpskoj dugujemo naročitu zahvalnost našoj dijaspori na ogromnoj materijalnoj, finansijskoj, ali i moralnoj pomoći koju su pružali tokom rata, kao i za vrijeme određenih katastrofa, kakava je bila i velika poplava iz 2014. godine. Već decenijama naši ljudi koji žive u inostranstvu, pomažući svoje porodice koje žive ovdje, gradeći kuće ili ulažući u određene poslovne aktivnosti, doprinose i razvoju Republike Srpske. Naročito je važno to što je naša dijaspora danas, više nego ikada, sastavni dio političkih procesa i naših napora na očuvanju statusa i pozicije Republike Srpske. Na tome moramo posebno raditi i u narednom periodu. Njihova uloga je važna i u procesu objedinjavanja napora koje zajednički ulažu institucije Republike Srbije i Republike Srpske na očuvanju identiteta i definisanju naših nacionalnih interesa i ciljeva. Obraćajući se našim ljudima koji žive u inostranstvu, odavno već ukazujem da nama nisu potrebne donacije i humanitarna pomoć, već da nam trebaju partnerstva tamo gdje naši ljudi iz dijaspore imaju mogućnost da ovdje ulažu, naravno, ako u tome i sami vide interes. Treba nam pomoć i u preuzimanju određenih znanja i praksi, trebaju nam privredni i poslovni kontakti, a povrh svega treba nam političko jedinstvo i zajednička aktivnost na jačanju političke snage Republike Srpske. Zato je važno da naša dijaspora bude uključena u političke procese u Republici Srpskoj, ali i da tamo gdje učestvuje u političkim procesima u zemljama u kojima žive, za političku podršku koju daju, zauzvrat traže bolje razumijevanje za potrebe svoje zajednice, ali i za potrebe i interese Republike Srpske. Poslije mnogo izazova i teških godina koje su iza nas, ponosna sam što Republika Srpska danas sigurno i odlučno korača u budućnost. Naša želja je da tu budućnost, na obostrano zadovoljstvo, to znam, gradimo zajedno sa svim našim ljudima u Srpskoj, ali i onima koji žive u dijaspori. Mi, nažalost, i dalje živimo u opterećujućim okolnostima, jer je BiH destimulativno okruženje za bilo koju normalnu, prirodnu inicijativu, suočeni smo sa napadima na obilježja i identitet, na institucije koje su stubovi državnosti i garancija naše bezbjednosti, ali smo i pored toga uspjeli da izgrađujemo našu Republiku, da obezbijedimo stabilnost i funkcionalnost naših institucija i da postepeno povećavamo plate, penzije, gradimo, radimo, obezbjeđujemo i povećavamo socijalna davanja. Naravno, ostalo je još mnogo toga što treba uraditi ali smo opredijeljeni da se uhvatimo u koštac sa svim problemima i izazovima, jer duboko vjerujemo da je Republika Srpska garancija za naš opstanak i ona je naše sigurno okruženje. Svakako, naša dijaspora predstavlja značajan resurs Republike Srpske, ali ona svoj puni potencijal ne može iskazati onda kad je izolovana ili otuđena od matice, već samo onda kad je vezana za njene institucije. Zato u našem okupljanju i našim vezama vidim veliku šansu za Republiku Srpsku, a takvo je i ovo današnje okupljanje. Činjenica da ovdje uz učesnike iz evopskih zemalja imamo i one koji su došli iz daleke Arizone, daleke Australije, daleke Južne Amerike, dalekih raznih destinacija, potvrđuje upravo ono što sam nedavno rekla, a to je da ne postoji daljina koja će nas spriječiti da budemo zajedno ili koja će umanjiti osjećaj da smo jedno i da pripadamo jedni drugima. Toliki broj učesnika, predstavnika iz različitih zemalja, preko 30 zemalja svijeta, koji prisustvuju ovom forumu, pokazuje da je Republika Srpska naša kuća, ma gdje živjeli, a poruka koju danas šaljemo jeste da našu kuću želimo zajedno da čuvamo, zajedno da gradimo, zajedno da unapređujemo. Hvala na pažnji, a posebno hvala što ste došli u Banja Luku da pošaljemo sve ove poruke, svi zajedno! Hvala lijepo i živjeli!


SafeJournalists: Vojislav Milovančević dobio je prijetnje smrću nakon članka koji se odnosi na slučaj silovanja na Pravoslavnom bogoslovskom fakultetu - Sindikat medija Crne Gore\nVojislav Milovancević, novinar srbijanskog portala nova.rs, primio je uvredljive i prijeteće poruke od kojih neke predstavljaju direktne prijetnje smrću, a sve sa nekoliko anonimnih naloga na Twitteru.\nPrijetnje su uslijedile u četvrtak uveče, 21. januara, a nakon objavljivanja članka u kojem se novinar Nova.rs osvrnuo na slučaj silovanja na Pravoslavnom bogoslovskom fakultetu. Jedan od korisnika mreže je pozvao svoje istomišljenike da se „obrate“ Milovančeviću, nakon čega je nekoliko ljudi, pod izgovorom zaštite ugleda Srpske pravoslavne crkve, novinaru uputilo prijeteće i uvredljive poruke. Milovancević je slučaj prijavio Posebnom tužilaštvu za visokotehnološki kriminal.\nMilovancević je rekao: „Stalno se pojavljuju ljudi koji prijete i stvaraju lažne tvrdnje o novinarima/kama. Mislim da je važno da se tužilaštvo pozabavi ovim slučajem i analiziraju ove hrabre koji šalju takve poruke s društvenih mreža,” i dodao “Nadam se da ova zemlja ima pravne mehanizme kojima može stati na put takvima ljudi.”\nŽeljko Bodrožić, predsednik Nezavisnog udruženja novinara Srbije, osudio je nove prijetnje koje je naš kolega primio i dodao: „Ovo nije prvi put da je Vojislav Milovančević meta ljudi koji ne razumiju ulogu novinara/ki u Srbiji. Nadam se da će nadležne institucije reagovati brzo i efikasno kako bi se naš kolega osjećao sigurno i nastavio da profesionalno radi svoj posao kao i do sada”.\nMreža SafeJournalists, koja predstavlja više od 8.200 medijskih profesionalaca na zapadnom Balkanu, pridružila se svom članu IJAS u osudi prijetnji i pozvala srpske vlasti da osiguraju rad novinara u ovoj zemlji. Srbija je zemlja u našem regionu koja je prijavila najveći broj napada i prijetnji novinarima u posljednjih nekoliko godina i važno je da cijeli region u budućnosti zaustavi ovaj trend.\nMreža SafeJournalists, koja predstavlja više od 8.200 medijskih profesionalaca na Zapadnom Balkanu, pridružuje se svom članu IJAS u osudi prijetnji i poziva srbijanske vlasti da osiguraju rad novinara/ki u ovoj državi. U region, Srbija je zemlja koja je u poslednjih nekoliko godina prijavila najveći broj napada i prijetnji novinarima/kama. Važno je za cijeli region da se ovaj trend u budućnosti zaustavi.\nOsnovane tužbe mogu doprinijeti kvalitetu novinarstva


Press Online :: Košarka :: Čanak: U plej-ofu imamo najveće ambicije / print=true\nTrener Partizana Nenad Čanak rekao je da je ekipa zasluženo slavila protiv Metalca i istakao da crno-beli razmišljaju samo o Mega Bemaksu i početku plej-ofa.\nKošarkaši Partizana pobedili su danas u Valjevu ekipu Metalca sa 101:78 u poslednjem kolu regularno dela Superlige Srbije.\n"Mi smo ovu utakmicu shvatili kao poslednju pripremu pred početak plej-ofa, gde imamo najveće ambicije. Prišli smo utakmici vrlo ozbiljno, međutim prva četvrtina je bila jako loša, bez energije i uzrokovana time što je Metalac odigrao napadački izvanredno, maltene bez lošeg napada. Posle toga, do izražaja je došao veći fond igrača i kvalitet. Na kraju je utakmica završena malo većom razlikom, ali svakako je pobeda Partizana zaslužena", rekao je Čanak.\nPartizan će na početku plej-ofa igrati protiv Mega Bemaksa.\n"Nama sada preostaje pet dana da se pripremimo za četvrtfinale, za Megu, i samo razmišljamo u tom pravcu. Metalcu čestitam na dobroj sezoni i žao mi je što nekim neplaniranim porazima nisu uspeli da uđu u borbu za ABA 2 ligu", rekao je Čanak.\nPrvi četvrtfinalni duel Partizana i Mege na programu je u utorak, 22. maja, od 20.00 u hali "Aleksandar Nikolić".


EXPRES VESTI - DSS:Beograd na vodi je velika pljačka\nDSS:Beograd na vodi je velika pljačka\tAutor: expres 12 | 08 | 2015\tBEOGRAD - Vanparlamentarna Demokratska stranka Srbije (DSS) saopštila je danas će Srbija izgubiti najmanje 860 miliona evra na razlici između tržišne vrednosti zemljišta izdatog u zakup bez naknade i očekivane dobiti od projekta "Beograd na vodi".\nKako se navodi u saopštenju DSS, ugovor o izgradnji poslovno-stambenog kompleksa "Beograda na vodi", potpisan između Vlade Srbije i kompanije Igl hils (Eagle Hills) iz Ujedinjenih Arapskih Emirata, još je tajan, ali šture informacije o njegovoj sadržini otvaraju brojna pitanja o ekonomskoj opravdanosti projekta.\nDSS navodi da je prostornim planom područja posebne namene uređenja dela priobalja grada Beograda - područje priobalja reke Save za projekat "Beograd na vodi", koji je uredbom donela Vlada Srbije, utvrđeno da je ukupna očekivana dobit investitora 672 miliona evra.\nPo toj računici, koju je Vlada prihvatila, Srbija može da očekuje da bi joj kao manjinskom vlasniku pripalo 32 odsto, odnosno 215 miliona evra, a sve to samo ukoliko se celokupna investicija u potpunosti realizuje, celokupan stambeni i poslovni prostor proda i dobit realno iskaže, što je ne samo neizvesno, već potpuno nerealno, ističe se u saopštenju DSS.\nDodaje se da je ugovorom sa arapskom kompanijom Igl hils Vlada Srbije izdala u besplatan zakup na 99 godina, praktično predala u vlasništvo, 177 hektara građevinskog zemljišta, a za uzvrat može da se nada prihodu do najviše milion i 130.000 evra po jednom hektaru.\nIstovremeno, ističe DSS, po podacima Poreske uprave, prosečna tržišna cena jednog hektara građevinskog zemljišta na opštini Savski venac je veća od šest miliona evra, a na lokaciji "Beograda na vodi" ta cena je značajno veća.\n"Ukupna razlika između tržišne vrednosti zemljišta i očekivane dobiti je najmanje 860 miliona evra", navodi se i dodaje da je zemljište koje se bez naknade izdaje arapskom investitoru vredno najmanje 1,1 milijardu evra.\nDSS navodi i da je Vlada Srbije u obrazloženju leks specijalisa za "Beograd na vodi" navela neistinit podatak da će troškovi pripremnih radova, izgradnje infrastrukture i eksproprijacije zemljišta za projekat da iznose 300 miliona evra, iako je sama Prostornim planom, koji je uredbom donela 31. decembra 2014. godine, utvrdila da će oni da iznose 790 miliona evra.\n"U istom obrazloženju zakona stoji da će po osnovu naknade za uređivanje građevinskog zemljišta od investitora da se naplatiti 337 miliona evra, iako po važećim tarifama za ekstra zonu u Beogradu ukupna naknada za milion kvadratnih metara stambenog i 750.000 poslovnog prostora iznosi oko 800 miliona evra. Investitoru se tako, samo po tom osnovu unapred poklanja više od 450 miliona evra", navodi se u saopštenju DSS.\nUgovor sa arapskim investitorom o projektu "Beograda na vodi", vrednom oko tri milijarde evra, potpisan je krajem aprila 2015, a premijer Srbije Aleksandar Vučić najavio je krajem jula da će gradnja početi između 15. i 20. septembra.\n« 19. evropsko prvenstvo u letenju balona u Debrecenu\tBudva: Uleteo "poršeom" među pešake, petoro turista povređno »


Varaždinske vijesti - Istraživanje: SDP-u 30,9, a HDZ-u 21,5 posto glasova birača\n29. Lip 2016., 08:04\nDa su danas prijevremeni parlamentarni izbori SDP bi osvojio 30,9 posto glasova birača, dok bi HDZ dobio svega 21,5 posto glasova. Most nezavisnih lista je i dalje treća opcija i uživa potporu od 12,1 posto birača. Podaci su ovo najnovijeg istraživanja Dnevnika Nove TV o rejtingu političkih stranaka provedenom nakon poprilično dramatičnih političkih događaja, prenosi Vecernji.hr.\nPrvi potpredsjednik Vlade Tomislav Karamarko dao je ostavku u Banskim dvorima, a potom i na čelnoj funkciji u stranci, izglasano je nepovjerenje premijeru Tihomiru Oreškoviću u Saboru čije je pala i Vlada, a na koncu je raspušten i Sabor.\n« FOTO: Ministar graditeljstva obišao radove na energetskoj obnovi Sveučilišta Sjever\nI Županijska organizacija HDZ-a dala podršku Plenkoviću »


Ian Torp obznanio da je gej : Nadlanu.com\nObjavljeno 12. jul 2014. / 17:31:18\nPopularni Torpedo je do sada strogo čuvanu tajnu, barem od šire javnosti, otkrio gostujući kod Sera Majkla Parkinsona tokom "reci sve" intervjua za televiziju Channel Ten, koji će biti emitovan u nedelju i nema sumnje, izazvati ogromnu pažnju, prenose strani mediji.\nDugo se spekulisalo o seksualnom opredeljenju slavnog Australijanca, koji je 2012. godine u svojoj autobigrafiji "Ovo sam ja" opovrgao te tvrdnje.\n"Da se zna, nisam homoseksualac i sva moja seksualna iskustva su do sada bila strejt. Privlaće me žene, volim decu i želim da jednog dana zasnujem porodicu... Znam kako je odrastati i od drugih slušati o tome koje je moje seksualno opredeljenje. Sada shvatam da to nije realnost. Optužuju me da sam gej i pre nego što sam spoznao ko sam", napisao je tada Torp.\nAustralijanac se prethodnih godina borio sa depresijom, pa je početkom godine završio na klinici zbog tog problema.\nAKO NE VOLITE SNEG: Plivanje u zimskom periodu produžava…\nLjubitelji sporta i plivanja, naravno, ovog vrhunskog atletu najviše pamte po izvanrednim rezultatima koje je beležio dok je bio na vrhuncu karijere. Sa samo 24 godine Torp je oborio 22 svetska rekorda i osvojio pet zlatnih, tri srebrne i jednu bronzanu medalju na olimpijskim igrama.\nAli, uprkos vanserijskim uspesima, njegova karijera je stalno bila pod lupom javnosti zbog sumnji u vezi sa njegovim seksualnim opredeljenjem.


Savet EU: Neopoziva podrška Balkanu - Progovori o pregovorima\nSavet EU: Neopoziva podrška Balkanu\nŠefovi država ili vlada Evropske unije (EU) su 9. marta u ponoć ponovili da su vrata EU otvorena za Balkan i da će pratiti situaciju u ovom regionu i dalje podložnom krizama. Upućeni prenose da na povećanu pažnju Balkanu utiče i strah od uticaja Rusije. Uoči samita Brisel je imao novu glavobolju sa Balkanom kada je sa Kosova najavljeno da se prekida dijalog sa Srbijom pod okriljem EU do oslobađanja albanskog političara Ramuša Haradinaja, koji je uhapšen u Francuskoj po poternici Srbije po optužnici za zločine na Kosovu.\nU saopštenju posle prvog dana zasedanja 9. marta u Briselu, šefovi država ili vlada EU su podvukli da su te krhke prilike na Zapadnom Balkanu razmotrili "u svetlu unutrašnjih i spoljnih izazova s kojima se suočava taj region".\nOvo je u skladu sa najavama da će oni dati političku poruku da je potrebna veća posvećenost regionu da bi se rešili problemi i ograničio uticaj Rusije.\nOni su "naglasili važnost daljeg napretka na putu reformi, uspostavljanju dobrih susedskih odnosa i ostvarivanju inicijativa za regionalnu saradnju u koju će svi biti uključeni".\nEvropske vođe su "pozdravile napredak zemalja tog područja i naglasili da EU ostaje privržena i angažovana u svim ravnima u cilju podrške tim zemljama u ostvarivanju reformi i projekata usmerenih ka Evropskoj uniji".\nEvropski diplomatski zvaničnici 10. marta navode da se može očekivati tešnja ekonomska saradnja EU i država regiona i da takvu saradnju moraju osetno pojačati međusobno i same zemlje Zapadnog Balkana, ali da o "nekim novim parama ili prečicama za članstvo nema govora". Neće, dakle, biti usvojena neka nova politika i koraci za Zapadni Balkan, ali će, rečeno je, evropski lideri i zvaničnici češće putovati u taj region da bi podstakli evropske reforme.\nVraćaju se duhovi prošlosti\nJedan visoki zvaničnik EU je istakao da je "to važno za zemlje na Balkanu… da bi se videlo da nisu napuštene, već da je njihov jedini put uključivanje u EU".\nBritanska premijerka Tereza Mej je ovom prilikom saopštila da Velika Britanija želi da 2018. u Londonu organizuje novi susret na vrhu sa Zapadnim Balkanom imajući u vidu "mogući porast nestabilnosti i opasnost po kolektivnu bezbednost". Mej je posebno naglasila da je tu poguban ruski uticaj na region, tako da je u suštini, kako su preneli neki upućeni britanski izvori, glavna briga da se spreči širenje upliva Rusije u regionu.\nBritanska premijerka je ranije naglasila i da bi se "morala preispitati politika proširivanja", što bi značilo da nove zemlje i ne moraju biti primljene u puno članstvo, što se poklapa i s činjenicom da je Velika Britanija upravo u postupku izlaska iz članstva u EU, a ovo je bio poslednji samit na kojem Tereza Mej prisustvuje pre očekivanog pokretanja postupka za istupanje.\nŠefovi država ili vlada su odlučili da na dnevni red zasedanja stave Zapadni Balkan da bi sagledali kako da mnogo snažnijom političkom i svakom drugom podrškom evropskim reformama i putu Zapadnog Balkana ka priključivanju Uniji, zaustave opasno zaoštravanje u delom svojoj sudbini prepuštenom regionu koje preti da ugrozi stabilnost u Evropi.\nTo su rekli zvaničnici EU uoči zasedanja vođa Unije, pošto je zaključeno da je došlo do "krajnje ozbiljnogi veoma zabrinjavajućeg pogoršavanje odnosa i pretnje sukobima na Zapadnom Balkanu". Čelnici Nemačke, Austrije i još nekih, posebno regionu susednih članica EU su zatražili da se sagleda kako zaustaviti pogoršavanje prilika na Zapadnom Balkanu kao "prednjem dvorištu" bitnom za stabilnost cele Evrope.\nViše vlada država članica EU smatra, međutim, da se samo treba da utvrdi do kojeg stepena reformi ili pregovora o članstvu su došle zemlje kandidati ili potencijalni kandidati za članstvo u Uniji i da se na pridruživanje gleda kao na više "tehnički postupak" pregovora jer ionako nove članice u EU neće biti primljene još za više godina.\nDiplomati i analitičari evropskih medija i instituta su uglavnom saglasni u oceni da je na neki način Zapadni Balkan gurnut u stranu i prepušten "povampirenju opasnih istorijskih i etničkih sukoba iz prošlosti".\nKako je ocenjeno, u proteklih nekoliko godina EU je bila veoma zaokupljena ekonomsko-finansijskom krizom, bitkom protiv terorizma, ogromnim problemima ilegalne imigracije, izlaskom iz članstva Velike Britanije i unutrašnjim teškim raskolima oko dalje budućnosti Unije.\nPosledica je, prema mišljenju u Briselu, da je izuzev Srbije i Crne Gore koje pregovaraju o članstvu, došlo i do nazadovanja u političkim i ekonomskim reformama i uvreženju demokratije u ostalim zemljama područja.\n"Tako je i proces proširivanja došao na 'tanku granu', a ubedljivost Evropske unije kao partnera je osetno izgubila na snazi", rekli su zvaničnici u Savetu ministara EU.\nIzvori u Briselu su primetili da je osetno dovedeno u pitanje uverenje građana i političara na Zapadnom Balkanu da EU zaista želi da pomogne njihov put u članstvo i da radi na tome, što je "izazvalo rast nacionalizma, etničkih napetosti i posle 20 godina relativnog mira balkanski zli duhovi se ponovo vraćaju".\nPreći s reči na dela\nVisoka predstavnica EU Federika Mogerini je prošle nedelje obišla, kako je rekla "svih šest partnera" na Zapadnom Balkanu i vratila se uz sumnje da će SAD smanjiti zanimanje za taj region, takođe je zabrinuta zbog opasne situacije na tom području i sve većeg uplitanja i nadmetanja moćnih sila izvan Evrope na "šahovskom polju regiona".\nU razmeni mišljenja među evropskim partnerima se odmeravalo i to da li u završnom dokumentu zasedanja vođa Unije pomenuti koje to strane sile koriste od EU delom zapuštene prilike u regionu i nastoje da prodru sa svojim interesima i uplivom.\nNezvanično je rečeno da se ipak odustalo od toga da se prst upre na Rusiju, Tursku ili možda još neku vanevropsku silu, ali mnogim političkim snagama i vladama jako smeta što posebno uticaj Rusije vidno jača na Zapadnom Balkanu, jer se to stavlja i u okvir sveukupnih strategijskih odnosa EU i Zapada s Moskvom.\nAli ako je priključivanje Zapadnog Balkana EU gurnuto u stranu i više nije prioritet, dugo se govorilo o "zamoru od proširivanja", nužnosti da se Unija preuredi i bude sposobna da u neko dogledno vreme uopšte ponovo primi u članstvo neku novu zemlju, onda je jasno, kako navode analitičari u EU, da nije dovoljno samo na rečima podsticati reforme.\nNije dovoljno samo davati nešto namenskog novca, dok samo Srbija i Crna Gora vode pregovore o članstvu, ekonomska i socijalna situacija u regionu uopšte ne ide na bolje, a time i vera u spremnost Unije da prihvati nekog novog člana u svom klubu.


Град Нови Пазар - Novopazarci na četvrtom Srpsko - turskom poslovnom forumu\nNovopazarci na četvrtom Srpsko - turskom poslovnom forumu\nBrojna delegacija lokalnih privrednika, koju je ispred grada Novog Pazara predvodio gradonačelnik dr Meho Mahmutović, predstavila se na četvrtom Srpsko - turskom poslovnom forumu u Beogradu.\nPrvi čovek Novog Pazara istakao je da je glavni cilj učešća na forumu " upoznavanje domaćih privrednika sa privrednicima iz Turske".\n"Saradnja privrednika iz Sandžaka I Novog Pazara sa privrednicima iz Turske biće uvećana kada Koridor 11 i aerodrom u Lađevcima budu izgrađeni. Dvadesetak ozbiljnih privrednika iz Novog Pazara koji već ostvaruju poslovne veze I trgovinsku razmenu sa turskim tržištem učestvuju na forumu kako bi se učvrstile postojeće poslovne veze. Na drugoj strani, nastojimo da predstavimo sopstvene potencijale, kako bi smo korektnom ponudom stvorili uslove za dovođenje stranih investitora."\n"Robna razmena dve zemlje je mala i iznosi svega 500 miliona evra. Očekujemo da će sledeće godine dostići milijardu evra. U Srbiji posluje samo 30 turskih preduzeća što pokazuje da je nezadovoljavajući stepen turskih investicija".\nOrganizatori poslovnog foruma, održanog u prestonici, su Udruženje privrednika SITA, Privredna komora Beograda i Ministarstvo spoljne i unutrašnje trgovine i telekomunikacija Srbije. Forum je zvanično otvoren u prisustvu ambasadora Republike Turske u Srbiji, Mehmeta Kemala Bozaja. Privrednu delegaciju Turske čine firme 34 privredna društva iz sektora građevinarstva, tekstila, prehrane, kao i auto, mašinske, papirne i hemijske industrije i proizvodnje nameštaja.


Izvor: Nezavisne Novine, 16.Jan.2020, 13:37\nErdoan: Počinje razmještanje turskih trupa u Libiji\nANKARA - Turska počinje da šalje trupe u Libiju da bi podržala međunarodno priznatu administraciju u Tripoliju, rekao je danas turski predsjednik Tajip Erdoan.\nErdogan šalje trupe u Libiju kao podrška međunarodno priznatoj vladi\nTurski predsdnik Redžep Tajip Erdogan rekao je da Ankara počinje da šalje trupe Libiju kao podršku međunarodno priznatoj vladi u Tripoliju uoči samita o Belinu o sukobima u tok severnoafričkoj zemlji. Erdogan je naveo da će Turska nastaviti da se služi diplomatskim i vojnim sredstvima kako bi se osigurala bezbednost na svojim južnim granicama, uključujući i Libiju.Turski...\nIzvor: Blic, 15.Jan.2020, 13:23\nIzvor: Radio Slobodna Evropa, 14.Jan.2020, 22:36\nOko 1.000 migranata u pokušaju odlaska iz Libije vraćeno u zemlju\nGotovo 1.000 ljudi koji su pokušali da morem pobegnu iz Libije, vraćeno je od početka godine u tu zemlju razorenu sukobom, saopštila je danas Međunarodna organizacija za migracije (International Organization for Migration - IOM), javlja AP. Organizacija...\nRusija je saopštila da je u Moskvi postignut dobar napredak u pregovorima o sporazumu kojim bi bio formalizovan prekid vatre u Libiji, mada ga sukobljene strane još nisu potpisale. Kremlj, koji podržava generala Kalifu Haftara na istoku zemlje, pomogao je u postizanju dogovora o prekidu vatre zajedno sa Turskom, koja planira da rasporedi snage u Libiji da bi branila drugu stranu u sukobu, Vladu nacionalnog jedinstva u Tripoliju koju podržavaju Ujedinjene nacije. Sve veći broj stranih sila uključuje...


Prikazivanje članaka po tagu dostojanstven rad\nčetvrtak, 07 oktobar 2021 19:02\nUz Svetski dan dostojanstvenog rada: Zapošljavanje mora biti prioritet vlada svih zemalja (MKS)\n* Zbog pandemije Kovid-19 u svetu je izgubljeno više od 200 miliona radnih mesta, a još 100 miliona radnika, među kojima su žene većina, u riziku su da se pridruže velikom broju nezaposlenih, ukazuje Međunarodna konfederacija sindikata (MKS)\nNajveća sindikalna “porodica” sveta, sa sedištem u Briselu, oglasila se povodom 7. oktobra - Svetskog dana dostojanstvenog rada i pozvala vlasti svih zemalja da odmah pristupe izradi planova zapošljavanja.\n- Vlade moraju imati jedan prioritet, a to su radna mesta. Moraju se ponovo posvetiti punoj zaposlenosti jer je to osnova za ekonomsku sigurnost i socijalnu pravdu. Globalno tržište rada je pokvareno. Vlade nisu regulisale rad i izgubile su iz vida cilj pune zaposlenosti. Rad je još nesigurniji nego što je bio pre pandemije, a to zahteva promenu pravila kako bi ljudi bili zaštićeni od sve veće eksploatacije i sve veće nesigurnosti - izjavila je generalna sekretarka MKS Šaran Barou.\nMKS zahteva da se do 2030. godine otvori 575 miliona novih radnih mesta, odnosno da se legalizuje najmanje polovina neformalnih poslova. To je jedini način da se omogući dostojanstven rad i ekonomski rast, što je osmi od 17 globalnih ciljeva razvoja (Agenda 2030) koje su Ujedinjene nacije usvojile na samitu u septembru 2015. godine.\n- Sindikati pozivaju vlade da sednu za okrugli sto sa sindikatima, poslodavcima i drugima kako bi hitno postavili ambiciozne ciljeve za stvaranje i zadržavanje radnih mesta. Naš zahtev za otvaranje novih radnih mesta je realan, posebno ukoliko vlade sprovode pravičnu poresku politiku umesto da se malom broju ljudi omoguće da gomilaju stotine milijardi dolara upravo izbegavajući porez. Taj prihod mogao bi pokrenuti otvaranje novih radnih mesta. A onda, vlade moraju ispuniti te ciljeve osiguravajući otvaranje radnih mesta koja ne ugrožavaju klimu kako bi se stabilizovala planeta i uspostavila ekonomija bez ugljenika - navela je generalna sekretarka MKS.\nMOR navodi da je kriza izazvana zbog pandemije trostruko pogodila mlade ljude: gube svoj posao, obrazovanje ili usavršavanje im je prekinuto ili otežano, a za one koji završavaju školu - posla nema.\n- Ti mladi ljudi će sada biti i teže pogođeni od drugih. Istraživanja pokazuju da kod ljudi koji na početku svog profesionalnog života dugo ne mogu da rade, to izaziva posledice koje često traju decenijama. Oni to nikada više ne nadoknade, nikada više ne nađu normalno profesionalno usavršavanje. Zbog toga sada postoji opasnost od lokdaun-generacije“ - izjavio je Gaj Rajder, generalni direktor MOR.\nPrema ovogodišnjem izveštaju ostvarivanju Ciljeva održivog razvoja do 2030. i dalje najbrže napreduju skandinavske zemlje Finska, Švedska i Danska. Srbija se među 165 zemalja našla na solidnom 34. mestu, ali sa umerenim napretkom u većini od ukupno 17 ciljeva, i ozbiljnim izazovima u borbi protiv klimatskih promena i očuvanju ekosistema i biodiverziteta.\nPrvi put od kako su lideri 193 zemlje članice UN na istorijskom samitu 2015. godine usvojili Agendu 2030, izveštaj je pokazao globalno nazadovanje. Podsetimo da Ciljevi održivog razvoja sežu od globalnog iskorenjivanja siromaštva i gladi, preko unapređenja zdravlja, obrazovanja i rodne ravnopravnosti, pa do dostupnosti obnovljivih energija, odgovorne potrošnje i klimatske akcije. Pokazalo se da pandemija Kovid-19 nije izazvala samo globalnu zdravstvenu krizu, nego i krizu održivog razvoja.\nsubota, 19 septembar 2020 20:03\n* Svet se suočava sa masovnom depresijom u vreme kada je narušen društveni ugovor u velikom broju država, gde su radnici ostavljeni bez temeljnih prava, socijalne zaštite ili dostojanstvenog rada. A veliki broj vlada nije ni reagovao ili su izvršile direktan napad na radnička prava, plate i uslove rada\nČak i pre COVID-19 pandemije, masovna nejednakost - dohodak, rasna nepravda i rodna diskriminacija - prouzrokovala je eru ljutnje praćenu građanskim nemirima i nepoverenjem u demokratiju. Zajedno sa uništavanjima koja su bila rezultat vremenskih neprilika uzrokovana klimatskim promenama, bili su jasni rizici po ekonomije i društva. Osim toga, sada se suočavamo sa izborima najboljih i najgorih uticaja tehnologije, jer ona ne sadrži osnov prava.\nMoramo pripremiti oporavak koji obnavlja društveni ugovor između vlade i društva zajedno sa temeljom otpornosti, kako bi se odbranili od daljih šokova. Ovo se može ostvariti samo ako su ljudi i planeta u istoj ravni sa ekonomijom. Globalni sindikalni pokret poziva vlade da pripreme planove za oporavak i otpornost, koji će sadržavati:\nIzuzetno je važna akcija na okviru za oporavak - oporavak koji jača otpornost i u istu ravan dovodi ljude i planetu sa ekonomijom. Tek tada se može obnoviti poverenje u demokratije i otvoriti put za novi društveni ugovor.\nIzvor: MKS/UGS Nezavisnost\nMeđunaordna konfederacija sindikata


Bartula: Mladi bokseri iz BiH imaju perspektivu - Glas Srpske\nSrna 24.11.2020 13:04\nSOKOLAC- Tim-lider bokserske reprezentacije BiH na Evropskom juniorskom prvenstvu u Budvi Predrag Bartula rekao je Srni da je pet mladih boksera svojim nastupom na tom velikom takmičenju pokazalo da boks ima perspektivu u BiH i da spada u porodicu jakih timova.\nOn je podsjetio da se za bronzanu medalja na Evropskom prvenstvu izborila reprezentativka BiH Tara Bohatjuk pobjedom nad prvakinjom Španije.\nBartula je izrazio zadovoljstvo što su mladi bokseri iz BiH imali priliku da pokažu koliko mogu, među bokserskim velesilama iz Evrope.\n"Nije sramota izgubiti borbu od prvaka i viceprvaka Evrope, ali je bitno da su naši mladi bokseri pokazali da mogu izaći u svijet", istakao je Bartula.\nOn je naveo da su i dva mlada boksera iz Republike Srpske, Vuk Mičić iz Kik-boks kluba "Ratnik" iz Istočne Ilidže i Veljko Sekulić iz Bokserskog kluba "Slavija" iz Banjaluke, kao i još tri mlada boksera iz Federacije BiH, bili zapaženi na ovom prvenstvu po dobrim borbama u kojima je prepoznat kvalitet.\nBartula, koji je i trener Bokserskog kluba "Glasinac", očekivao je dobar rezultat i od člana ovog sokolačkog kluba Luke Veljovića, koji nije uspio da ode na prvenstvo Evrope zbog mjera zaštite od širenja virusa korona, iako se neprekidno pripremao šest mjeseci.\nOn je naglasio da takmičari iz Republike Srpske nisu dobili podršku iz resornog ministarstva Srpske za odlazak na ovo takmičenje i izrazio nadu nadu da će predstavnici šire zajednice prepoznati rezultate koje postižu mladi bokseri i dati podršku za nastupe na daljim takmičenjima.\nBartula je istakao da Bokserski savez BiH ima dobru saradnju sa bokserskim savezima Srbije, Crne Gore, Sjeverne Makedonije i Hrvatske, te da su se, zahvaljujući podršci prijatelja, i našli na Evropskom takmičenju.\nNa Evropskom juniorskom prvenstvo u boksu, koje je održano od 11. novembra do juče u Budvi, učestvovale su reprezentacije iz 23 zemlje.


Vesti online / Sport / Fudbal / Liverpul: Dan sećanja na tragediju i borba za titulu\nBivši fudbaler Liverpula Džejmi Karager je rekao da bi pobeda tog kluba u predstojećem duelu sa Mančester sitijem značila mnogo i samom klubu, ali i porodicama žrtava tragedije na stadionu Hilsboro.\nNa dan žalosti na Enfildu Liverpul će odigrati jednu od najvećih utakmica u ovom veku.\nRaspoloženje u Liverpulu će u nedelju, pre početka te utakmice, verovatno biti tmurno jer će se odati počast navijačima koji su pre tačno 25 godina izgubili život na stadionu u Šefildu. Ali, kada počne utakmica svi na Enfildu će razmišljati samo o pobedi, o tituli.\n"Ako Liverpul pobedi biće to veliki dan i za klub, za grad, za porodice nastradalih navijača. To je važan dan za njih, dan koji nikada ne smemo da zaboravimo", rekao je Karager.\nLiverpul, koji je u igri za prvu titulu u poslednje 24 godine, protiv Sitija će juriti desetu uzastopnu pobedu. Njihov međusobni duel možda neće rešiti pitanje šampiona, ali će pobednik svakako biti veći favorit.\nLiverpul je prvi na tabeli Premijer lige sa 74 boda, dok je Siti treći sa četiri boda manje, ali i sa dva meča manje.\nNesreća na stadionu Hilsboro se dogodila pre tačno 25 godina, 15. aprila 1989. godine, u polufinalu FA Kupa između Notingem foresta i Liverpula, kada je 96 navijača zgnječeno ili se ugušilo na tribini stadiona.\nTo je najveća tragedija na britanskim sportskim stadionima.\nTragedija na fudbalskoj utakmnici\nGodišnjica tragedija na fudbalskoj utakmici\nFUDBAL Premijer liga: Građani vladaju Engleskom!\nFUDBAL Kompani: Bili bismo ludi da mislimo da je sve gotovo\nFUDBAL Rodžers: Džerardu ovog leta novi ugovor\nFUDBAL Pogledajte: Kako je Liverpul rasturio Arsenal


Pravi merak u kafani Bakara | Beograd Noću\nPravi merak u kafani Bakara\nPravi merak u kafani Bakara.\nVečeras u kafani Bakara na Adi, zabavljaće vas Bakara Bend, koji će vas oboriti s nogu. Pored izvanrednog muzičkog repertoara ovih fenomenalnih izvođača, očekuje vas zagarantovano dobar provod i prava uživancija.\nU petak 15. novembra, održaće nastup Saša Katančić, zajedno u pratnji sa kolegom Miroslavom Ilićem. Upoznajte pravi kafanski noćni život, a sigurni smo da ćete svako veče u kafani Bakara zauvek nositi u najlepšem sećanju. Stoga krenite sa društvom u Bakaru na Adi jer su Saša i Miroslav za vas spremili posebno veče puno muzike, pesme i igre. Oni će se veseliti sa vama sve do sitnih sati i prirediti vam nezaboravan provod kakav do sada još niste videli.\nBakara, nova kafana na Adi, privukla je veliki broj gostiju za veoma kratak period.\nOno što se posebno ističe u kafani Bakara jeste beskrajno poštovanje svojih gostiju, koji se uvek rado vraćaju po najbolji kafanski provod u Beogradu. Prilikom posete kafani Bakara možete uživati sa svojim prijateljima do ranih jutarnjih časova i iskusiti jedinstveni i neponovljivi provod, u atmosferi koja je uvek za pamćenje. Pored svih navedenih pogodnosti još jedna prednost kafane Bakara u odnosu na ostalu beogradsku boemsku ponudu jeste gajenje tradicije niskih cena. Sa vrlo malo novca u kafani Bakara se možete provesti zaista vrhunski. Izbor pića je vrlo veliki, a osoblje izuzetno profesionalno, sa uslugom koja je veoma visokom nivou.\nRezervacije za sva predstojeća dešavanja u kafani Bakara možete izvršiti na vrlo jednostavan način, putem vašeg omiljenog vodiča kroz noćni život prestonice – beogradnocu.com, odnosno putem našeg korisničkog Call Centra 063 33 33 44 ili Online. Ne propustite najbolji provod u gradu!


30. July, 12:10\nVakcinisan svaki peti radnik UKC RS: "Dobar odziv za imunizaciju" 1 Podijeli Podijeli na facebook Podijeli na twitter Podijeli na viber Pošalji na mail\nU Univerzitetskom kliničkom centru Republike Srpske protiv virusa korona je vakcinisano 580 radnika kao i 74 osobe koje su se odlučile to obaviti u Srbiji, potvrđeno je za Mondo iz ove zdravstvene ustanove.\n"Danas je revakcinisano prvih trideset vakcinisanih radnika. Proces imunizacije protiče uredno i odziv je veliki, posebno zaposlenih u Kovid odjelima", pojasnili su iz UKC RS na naše postavljeno pitanje o vakcinaciji u najvećoj zdravstvenoj ustanovi Srpske.\nTakođe nas je zanimalo koliko UKC RS planira ukupno vakcinisati svog medicinskog i ostalog osoblja, kojeg ima oko tri hiljade, ali odgovor na to pitanje nismo dobili.\nAntonija Verhaz, načelnica Klinike za infektivne bolesti UKC RS, u intervjuu za Mondo ranije je navela da zapsleni na ovoj klinici imaju dobar odgovor i pozitivno mišljenje o vakcinaciji, te da je odziv za vakcinisanje protiv korone jako dobar.\n"Jedan dio osoba je prebolio koronu, pa u ovom trenutku nisu kandidati za vakcinaciju. Među zdravstvenim radnicima i dalje postoji sumnja treba li ili ne primiti vakcinu. Moja poruka bi bila da vakcinu treba shvatiti kao jednu preventivnu mjeru kojom štitimo kako sebe i bliske osobe tako i cijelu zajednicu", rekla je nedavno Verhaz za naš portal.\nvakcinacija UKC RS koronavirus\nVakcinisan svaki 5. radnik na kovid odjeljenju.Baš lijepo i brzo.Ulijevate povjerenje nema šta,još kad pacijenti i narod čuje direktno od sestara i doktora kako oni neće da se vakcinišu.Ili recimo u prosveti gdje neće da se vakcinišu preko 90 posto radnika.Izađite sa tom statistikom u medije i pred Vladu i Skupštinu RS.


Faktor | Ključeve stanova dobilo 18 porodica iz kolektivnog centra u Sapni\nU općini Sapna danas su uručeni ključevi 18 novoizgrađenih stambenih jedinica, a preseljenjem ovih 18 porodica u novi objekat trajno se zatvara kolektivni centar u ovoj lokalnoj zajednici, javlja Anadolu Agency (AA).\nUseljavanjem u nove stambene jedinice stambeno-poslovnog objekta u općini Sapna, osigurana su stambena rješenja po sistemu neprofitnog socijalnog stanovanja za 18 porodica. Objekat je izgrađen u okviru realizacije projekta CEB II- "Zatvaranja kolektivnih centara i alternativnih smještaja putem javnih stambenih rješenja", saopšteno je iz Ministarsrva raseljenih osoba i izbjeglica entiteta Federacija Bosne i Hercegovine.\nSmještaj izgrađen po evropskim standardima\n- Dobrom saradnjom i ažurnošću općine Sapna u pribavljanju potrebnih dozvola i drugih obaveza unaprijedilo je značajno realizaciju ovog projekta u Sapni. Posebno nas čini sretnim što smo simbolično prvog dana ramazana uselili korisnike i sada smo sigurni da imaju adekvatan smještaj izgrađen po evropskim standardima - izjavio je Ramić.\nFederalno ministarstvo raseljenih osoba i izbjeglica implementator je projekta "Zatvaranja kolektivnih centara i alternativnih smještaja putem javnih stambenih rješenja" u cijeloj Federaciji BiH.\nUkupno 258 stambenih jedinica\n- Na području Federacije BiH u toku je izvođenje radova na izgradnji stambenih objekta za jedanaest podprojekata koji se realiziraju na području Grada Mostara, Grada Goražda, Grada Zenice, općinama Velika Kladuša, Čelić, Tešanj, Donji Vakuf, Jablanica, Konjic i Pale Prača s ukupno 258 stambenih jedinica.\nU šest općina i gradova na području Federacije BiH do sada je izgrađena 271 stambena jedinica i rekonstruisano 26 stambenih jedinica. Do kraja ove godine planiran je početak izgradnje novih i sanacija postojećih objekata za još šesnaest podprojekata - rekao je Ramić.\nkolektivni centarEdin ramićopćina Sapna


Звезда убедљива, Ред Тим добар - ЦЗБГ портал\nZvezda ubedljiva, Red Tim dobar\nJoš jedna ubedljiva pobeda Crvene zvezde nad Red Timom. Ovoga puta crveno-beli su savladali svoje mlađe kolege rezultatom 13:4 (6:0, 4:3, 3:1). Iako je Zvezda igrala ovaj meč sa pola snage, kao i one prethodne, Red Tim je večeras uspeo da realizuje neke svoje prilike i zasluženo postigne 2 pogotka.\nCrvena zvezda je prvu trećinu rešila vrlo lako u svoju korist rezultatom 6:0. Ipak, nakon brzog vodstva od 4:0, mladi igrači Red Tima su stvorili 3 kolosalne prilike koje nisu uspeli da pretvore u pogotke i tako ovaj meč učine koliko-toliko interesantnijim.\nNakon brzog gola Zvezdinih hokejaša za vodstvo od 7:0 Red Tim pravi opet 4 kolosalne prilike od kojih je poslednja bila najbolja, ali su Zvezdini oklopnici pak zaustavili na gol liniji. Posle toga videli smo još jedan gol Zvezdinih hokejaša, a nedugo posle toga trud Zvezdinog podmlatka, Red Tima, se isplatio i napokon su uspeli da smeste pak u mrežu svojih starijih kolega za 8:1. Zvezda brzo povećava na 9:1, ali Red Tim je onim pogtkom dobio krila , pa su nastavili da napadaju i nedugo zatim postižu još dva pogotka za smanjenje rezultata na 9:3. Do kraja ove trećine Zvezda je malo dodala gas i smestila još dva paka u mrežu Red Tima, čisto da bi pokazala ko je stariji na ledu (10:3).\nPoslednji period nam je doneo još dva pogotka Crvene zvezde i jedan Red Tima, pa je meč završen rezultatom 13:4.\nStrelci za Red Tim bili su Kravljanac, Jovanović, Golubović i Dinić, dok su za Crvenu zvezdu pogotke postigli Leštarić, Dragović (2), Španjević (2), Podunavac (2), Janković, Kerezović, Cvik (2) i Anđelković (2).\nTagoviRed tim hokej na ledu Crvena zvezda\nKoljenšić pripremio priručnike za mlađe trenere\nRed Tim i Crvena zvezda – 3. čin


Juratović: Šolc apsolutno dao signal šta Berlin i EU očekuju od Srbije | Kosova.info\nDom|Najnovije|Juratović: Šolc apsolutno dao signal šta Berlin i EU očekuju od Srbije\nJuratović: Šolc apsolutno dao signal šta Berlin i EU očekuju od Srbije\n“Nije dovoljnoi samo reći “mi potpisujemo nešto”, a onda se jednostavno izvući i reći – mi dalje nećemo. Sada se traži apsolutno konsekvenstnost i solidarnost od strane Srbije i na kraju krajeva to je pitanje verodostojnosti Srbije u pogledu EU”, izjavio je poslanik Bundestaga Josip Juratović, koji je i predsednik odbora za Zapadni Balkan u nemačkom parlamentu i član vladajuće SPD. On kaže da je potreban jasan stav Srbije na čijoj je strani – da li štiti vrednosti ruskog predsednika Vladimira Putina ili vrednosti slobodnih demokratskih zemalja i navodi da je na jučerašnjem sastanku nemački kancelar dao apsolutno jasan signal šta Nemačka i EU očekuje od Srbije po pitanju odnosa prema ratu u Ukrajini.\nJuče su bila dva ključna pitanja – jedno se tiče za mira i stabilnosti regije i približavanja Srbije i Kosova, nastavljanjem dijaloga, a druga tema je Srbija na putu u EU.\n„Mi želimo Srbiju u EU, Srbija se za taj put odlučila i očekujemo da se Srbija sa EU, u zajedničkom dijalogu i sa zajedničkim ciljem, i postavlja prema pitanju agresije Putina nad Ukrajinom“, naveo je gost emisije „N1 Studio Live“.\nNa pitanje da li je na jučerašnjem sastanku Olaf Šolc preneo jasnu poruku predsedniku Vučiću, Juratović kaže da, poznajući nemačkog kancelara i sve aktere koji su bili tamo – apsolutno je dat signal šta Nemačka, odnosno EU, koja je zajednica vrednosti koje su sada ugrožene u Ukrajini agresijom Putina, očekuje – i od Srbije i od svih zemalja Zapadnog Balkana koje su na putu EU, a to je da stanu u zaštitu tih vrednosti, „sa svim merama o kojima ćemo se dogovoriti“.\nUpitan da li je Šolc uputio poruku da Srbija treba da uvede sankcije Rusiji, Juratović navodi da je nemački kancelar jasno izrazio da je za svaku pohvalu to što je Srbija osudila agresiju Putina nad Ukrajinom, ali isto tako se onda očekuje, pošto je Srbija na putu EU, da mora poštovati i štititi temelje EU. “Nije dovoljnoi samo reći “mi potpisujemo nešto”, a onda se jednostavno izvući i reći – mi dalje nećemo. Sada se traži apsolutno konsekvenstnost i solidarnost od strane Srbije i na kraju krajeva to je pitanje verodostojnosti Srbije u pogledu EU”, dodao je.\nJuratović navodi da mu je potpuno jasno da Srbija ima problema sa izrazom “sankcije” zbog prošlosti, “ali radi se o restriktivnim merama koje nisu za sve zemlje jednake, ali moraju biti usaglašene sa EU”.\nOn je podsetio da je 70 odsto sredstava uloženih spolja u Srbiju iz EU, a najvećim delom iz Nemačke. “I ta sredstva mi dajemo iz solidarnosti, iz našeg budžeta, a tu solidarnost očekujemo… Potreban je jasan signal Srbije na čijoj je strani – da li štiti Putinove vrednosti ili vrednosti slobodnih demokratskih zemalja”. kaže gost N1.\nJuratović je nedavno bio u Srbiji, i navodi da misli da Srbija deli vrednosti slobodnog demokratskog sveta i da se ne sme zamajavati sa par hiljada bukača, koji su samo glasni “ali politički iza njih ne stoji ništa”. “Apsolutno sam siguran u srpski narod, koji je pre svega pošten narod, koji želi bolji život i slobodu i sve vrednosti koje mi delimo u EU”, naglasio je sagovornik N1.\nS obzirom na to da se ovih dana održava nekoliko važnih sastanaka najviših državnih zvaničnika Nemačke i Srbije, a na pitanje da li se radi o nekoj vrsti diplomatske ofanzive, Juratović kaže da su Srbija i Nemačka oduvek imale dobre partnerske odnose i da to sada ništa nije striktno pojačano. “Razlog je što nova Vlada u Nemačkoj želi konstruktivno i kontinuirano da nastavi tu saradnju, ali je istina da se svi zajedno nalazimo u specifičnoj situaciji… Ne zato što ne verujemo Srbiji, mi želimo da se Srbija jasno solidariše, jer je ona bitan faktor stabilnosti na Zapadnom Balkanu, koji je od nas od velikog značaja”, navodi Juratović.\nNemački kancelar Olaf Šolc na jučerašnjem sastanku sa Vučićem razgovarao i o situaciji u BiH, navodeći da je zabrinut zbog “secesionističkih istupa srpskog člana Predsedništva biH Milorada Dodika”. Juratović kaže da je tokom nedavnog boravka u Beogradu razgovarao s ministrom spoljnih poslova Srbije i da mu je on jasno stavio dao znanja da Srbija poštuje teritorijalni integritet BiH. “I mislim da je potpuno jasno da osuđuje pokušaj secesije koje komunicira Dodik”, naveo je.\n“Dijalog neophodan, kompromisom niko nije potpuno zadovoljan”\nGovoreći o dijalogu sa Prištinom, kaže da je veoma bitan i neophodan. Bitno je da se sprovodi u mirnom okruženju, da se pokuša razumeti i jedna i druga strana – da se izbace politička i ideološka pitanja već da se vodi računa o potrebama ljudi Kosova i Srbije, da se izgrade demokratska društva, kaže.\nU kompromisu niko nije potpuno zadovoljan i svako mora nešto da ustupi nekom drugom da bi se došlo do zajedničkog zaključka, ali u tom kompromisu moraju svi da imaju mogućnost da vode normalan život i to je najvažnije, dodao je Juratović.\nUpitan o procesu proširenja EU, gost N1 kaže da je ova agresija nad Ukrajinom svima pokazala da “EU nije više sigurna u svojim teritorijama i da ratovi za koje smo mislili da su iz 20. veka, da je to prošlost, da su još uvek prisutni u 21. veku”.\n“Moramo ozbiljno misliti o svojoj odbrani i sigurnosti. Najbolja sigurnost za nas Evropljane je to da shvatimo da ne možemo imati “crne rupe” unutar EU i da moramo raditi sve da se Zapadni Balkan što pre integriše u EU, jer na kraju krajeva – to je i srce Evrope. Apsolutno moramo da mislimo o miru i stabilnosti celokupne Evrope, a to možemo samo ubrzanjem procesa ulaska, ali neće se gledati kroz prste nikome. Osnovna ljudska prava, nezavisno sudstvo, suzbijanje korupcije i kriminala, sloboda medija – tu neće biti nikakvih propusta, ali za svakog demokratu to bi trebalo da bude nešto što je sasvim razumljivo”, zaključio je.\nZapadna pomoć Ukrajini sprečava da brzo završimo ofanzivu(okupaciju)


Izraelski obaveštajci neće da špijuniraju po Gazi | MONDOBA\nIzraelski obavestajci nece da spijuniraju po Gazi\n19. September, 11:21\nIzraelski obaveštajci neće da špijuniraju po Gazi 0 Podijeli Podijeli na facebook Podijeli na twitter Podijeli na viber Pošalji na mail\n12.09.2014. / 19:51\nIzraelski obaveštajci neće da špijuniraju po Gazi\nAutor mondo.rs 12.09.2014. / 19:51\nGrupa od 43 rezerviste najprestižnije izraelske vojne jedinice - za obaveštajnu delatnost - odbila je poslušnost jer ne žele da "učestvuju u nepravdi nad Palestincima".\nTo je jedan od najvećih prigovora savesti u Izraelu poslednjih godina, ocenio je Frans pres.\n"Mi, starešine jedinice '8200', rezervisti, izjavljujemo da odbijamo da učestvujemo u akcijama protiv Palestinaca i ne želimo da nas više koriste za jačanje izraelske vojne kontrole nad Palestincima na okupiranoj teritoriji", navodi se u pismu 43 oficira i vojnika upućenom izraelskom premijeru i Generalštabu vojske.\n"Više ne možemo da mirne savesti služimo tom sistemu uskraćujući prava milionima ljudi", piše u pismu u koje je uvid imala agencija AFP.\nPismo, upućeno manje od tri nedelje posle završetka rata u Pojasu Gaze - pišu potpisnici - ne odnosi se na taj sukob, već na ukupnu politiku izraelske vlasti i rada obaveštajaca u službi te politike, radi nadgledanja miliona Palestinaca, sve do zadiranja u njihove privatne živote.\nVojni disidenti koje u Izraleu nazivaju "refuzniks", osudili su "politički progon" uz njihovo obaveštajno angažovanje, kao i način na koji vojni sudovi sude Palestincima.\nUgledali se na pilote\nU Izraelu gde vojska ima dominantnu ulogu i gde je javnost u velikoj meri podržava zbog nedavnog rata u Gazi, poslednji značajan prigovor savesti je bio 2003, tokom druge palestinske pobune - Intifade. Tada je dvadeset sedam pilota Ratnog vazduhoplovstva odbilo da sprovede operacije likvidacije na palestinskim teritorijama.\nPotpisnici kritikuju to što milioni Palestinaca gotovo pola veka žive pod vojnom vlašću, kiritkuju i jevrejsku kolonizaciju i "licemerje" politike bezbednosti.\nVojska je negirala osnovanost svih tih ocena i saopštila da "nema izveštaja o tome da je bilo slučajeva prekršaja navedenih u tom pismu".\n"Manifest četrdeset trojice" dolazi iz jedinice koja, po prirodi stvari, retko izlazi iz senke. Jedinica čija je oznaka "8200" je elitna vojna obaveštajna služba, specijalizovana za elektronsku odbranu i zadužena za priskuškivanje, a često sarađuje sa američkom Agencijom za nacionalnu bezbednost (NSA).\nJedan zvaničnik službe bezbednosti je rekao za AFP da to što grupa obaveštajaca "pere svoj prljav veš u javnosti, a ne u vojsci", jeste "dokaz da se tu radi o političkom aktivizmu, a ne o želji da se promeni sistem". Po njegovim rečima, ta 43 potpisnika čine manje od jedan odsto ukupnog broja rezervnog sastava jedinice "8200".


Severna Makedonija: Zaev najavio povećanje godišnjeg budžeta za odbranu od 0,2%\nBy Newsroom / Објављено на: October 8, 2020\nPremijer Severne Makedonije Zoran Zaev saopštio je danas iz Brisela da je, uprkos finansijskim poteškoćama izazvanim pandemijom, Severna Makedonija odlučna da poveća godišnji budžet za odbranu za 0,2% godišnje, kako bi ispunila zahtev Alijanse za postizanje cilja od 2% BDP-a.\n„Region Zapadnog Balkana nije izolovano ostrvo. Naš region može imati koristi od evroatlantskih integracija bez ikakvog presedana“, izjavio je Zaev tokom konferencije za novinare, zajedno sa generalnim sekretarom Alijanse Jensom Stoltenbergom, povodom njegove prve posete inostranstvu od stupanja na dužnost. Takođe je najavio da je vlada započela proces ratifikacije sporazuma i protokola povezanih sa pristupanjem Alijansi.\nGeneralni sekretar poželeo je Zoranu Zaevu sretan rođendan, istovremeno mu čestitavši na ponovnom izboru za premijera. Kako je rekao, za Severnu Makedoniju članstvo u NATO-u predstavlja važno dostignuće, dok za NATO Severna Makedonija predstavlja pouzdanog partnera. Odmah je izjavio da će Severna Makedonija kao članica i partner dobiti novi paket pomoći za rešavanje krize Covid-19, koji će se sastojati od 60 respiratora i druge medicinske opreme vredne 1,4 miliona evra.\n„Ovo je NATO solidarnost na delu. Nećemo dozvoliti da ova zdravstvena kriza preraste u nesigurnost“, rekao je Stoltenberg.\nUpitan kako će NATO pomoći Severnoj Makedoniji sa sve većim brojem ljudi zaraženih koronavirusom, Stoltenberg je rekao da broj zaraženih raste u Evropi, a ne samo u Severnoj Makedoniji.\n„Nijedna zemlja nije u stanju da u potpunosti kontroliše virus i zato je NATO dugo delovao i podržavao napore za suzbijanje pandemije, poput transporta pacijenata, postavljanja bolnica itd., ali i vojnim osobljem spremnim da pruži podršku političkim strukturama. Pružili smo podršku Severnoj Makedoniji i daćemo još više“, rekao je Stoltenberg.\nUpitan zašto, šest meseci kasnije, još uvek nije bilo potvrde predloga za vojnog predstavnika u NATO-u i da li bi Severna Makedonija trebalo da pošalje nekog drugog, Stoltenberg se osvrnuo na proces.\n„NATO ima određene standarde, postoje smernice i procedure koje se moraju poštovati kada imamo reprezentativni postupak odobravanja. Važno je da Severna Makedonija sada sedi za stolom kao ravnopravan partner i odlučuje jednako kao i svi ostali. Praktična pitanja bi se mogla uvek pojaviti, ali mi ćemo ih zajedno rešiti“, rekao je Stoltenberg. / ibna\nRumunija pokušava da privuče nemačke investitore u automobilsku industriju\nKousios: EU partnerima mora biti jasno da Erdogan neće jednostavno ispuniti zahteve\nGrčka: Dendias i Frangogiannis u petak putuju u Prištinu\nBugarska: Evropski poslanici pozvali na bezuslovno poštovanje evropskih vrednosti\nAnastasiades: Korištenje dela Famaguste predstavlja ilegalano i nečuveno kršenje međunarodnih zakona\nGrčka: Mitsotakis i van der Leyen održali video konferenciju o pitanjima zbeglica/migranata, Fondu za oporavak i Turskoj\nSeverna Makedonija: Pendarovski se u Bratislavi susreo sa Lajčakom\nGodfrey: Kompromis između Beograda i Prištine bi se mogao dostići za par godina\nKipar: Savet bezbednosti UN će u petak razgovarati o otvaranju Varoshe


Hiseni: Priprema tužbe za genocid protiv Srbije treba da bude mnogo ozbiljnija - Kosovo Online\nHiseni: Priprema tužbe za genocid protiv Srbije treba da bude mnogo ozbiljnija\n13. Maj 2021. • 20:31\nBivši kosovski koordinator za dijalog Beograda i Prištine Skender Hiseni kritikovao je predsednicu Vjosu Osmani zbog izjave da je po pitanju tužbe protiv Srbije za genocid, koordinirala sa premijerom Aljbinom Kurtijem i predsednikom Skupštine Gljaukom Konjufcom, rekavši da pokazuje neznanje.\nIzjava Osmani, da je tužba „zajednički sporazum tri institucije, jer svaki stav koordiniram sa premijerom Kurtijem i predsednikom Skupštine, a tužba za genocid je ono sa čime se u potpunosti slažemo“, prema Hiseniju izjava "za pamćenje".\nNaglasio je da nema primedbi na podnošenje tužbe za genocid protiv Srbije, ali da priprema tužbe treba da bude mnogo ozbiljnija od koordinacije između nje i Kurtija.\n„Priprema znači da mora biti vrlo ozbiljna, sa detaljnim istraživanjem i u saradnji sa bilo kojom državom koja nam može pomoći da dođemo do pravde”, objavio je na Fejsbuku Hiseni.\nU objavi je postavio Osmani više pitanja.\n„Da li je dovoljna koordinacija između vas? Da li ste se složili da pripremite tužbu ili da je podnesete? Ako ćete je podneti, kome ćete je uručiti i kako? Da li ste predvideli moguće posledice? Da li ste sarađivali sa drugim zemljama, pre toga? Ako se niste složili da podnesete, zašto lažete običan narod? Da li vi i oni sa kojima koordinirate razumete šta je „namerna politika dvosmislenosti“, zapitao je u objavi Hiseni i dodao „Bože sačuvaj nas od neznanja“.\nSkender Hiseni Vjosa Osmani tužba genocid Srbija\nGruda: Kosovu je bolje da ne podnosi tužbu za genocid, ako nema šanse da dobije proces\nKandić: Ne postoji šansa da MSP presudi da je Srbija odgovorna za genocid na Kosovu\nDW: Može li Kosovo da tuži Srbiju za genocid?


Ruska ambasada u Vašingtonu kritikovala poziv Rusiji da ode sa Bliskog istoka - Sputnjik Srbija\n21:51 21 Oktobar 2020\nRuska ambasada u Vašingtonu kritikovala poziv Rusiji da ode sa Bliskog istoka\n22:32 05.06.2020 Preuzmite kraći link\nAmbasada Rusije u Vašingtonu kritikovala je američki Stejt department zbog predloga Rusiji da napusti Bliski istok.\n„Obratili smo pažnju na apel koji je Rusiji uputio zamenik državnog sekretara D. Šenker da ‘ode sa Bliskog istoka’ u kontekstu razgovora o navodno destruktivnoj ulozi naše zemlje u Siriji. Želeli bismo da podsetimo da se ruska vojska u Siriji nalazi na poziv vlade“, navodi se u saopštenju ambasade.\n„S tim u vezi, pitamo gospodina Šenkera: na osnovu čega se Sjedinjene Američke Države nalaze u ovoj zemlji? Pri tome, ni legitimne vlasti, ni Savet bezbednosti UN nisu dali dozvolu za razmeštanje američkih trupa u Siriji“, dodaje se u saopštenju.\nRanije je pomoćnik američkog državnog sekretara Dejvid Šenker izjavio da bi Rusija trebalo da se „čisti sa Bliskog istoka“, jer tamo igra „destruktivnu ulogu“.


27-11-2020 13:30 Ratni izveštaji Nagorno Karabah Izdvojeno Svet Planeta\nNemačka namerava da aktivno učestvuje u mirnom rešavanju situacije u Nagorno-Karabahu, „doprinoseći uspostavljanju mira i jednakosti“ u međusobnim odnosima stanovnika regiona.\nNemačka vojska (Foto: Bundesver)\nOvu izjavu dala je vladajuća „velika koalicija“ (blok Angele Merkel CDU/CSU i socijaldemokrate SPD), njen tekst podržala je većina poslanika Bundestaga.\nTakođe, dokument osuđuje tursku politiku koja se vodi na Kavkazu, a koja ne doprinosi procesima mirnog rešavanja problema stanovništva Nagorno-Karabaha diplomatskim sredstvima.\n„Umesto toga, Turska, uz pomoć odvojenih sporazuma sa Rusijom, pokušava da promoviše interese pojedinih partija u regionu“, kažu poslanici Bundestaga.\nTakođe, nemački parlamentarci uputili su apel Moskvi i Ankari „da ne promovišu svoje političke interese koristeći treće zemlje“.\nKako azerbejdžanska vojska uništava hrišćanska groblja u Nagorno-Karabahu, pogledajte OVDE.


Beograd, 26. Februar 2016. PR Objave: Saopštenje -\nPre tačno 20 godina, BeotelNet je doveo prvi internet link u Srbiju i kako to kažu - sve se promenilo. Sve je počelo 26. februara 1996. godine sa satelitskim linkom od 64 kb/s i Cisco Access serverom sa 16 analognih linija. Tog dana, BeotelNet je doveo internet u Srbiju i, kako to kažu - sve se promenilo. Pored pristupa "mreži svih mreža," kasnije iste godine startovali su veb i mejl hosting servisi, a krenuo je i prvi media striming.\nSve je počelo 26. februara 1996. godine sa satelitskim linkom od 64 kb/s i Cisco Access serverom sa 16 analognih linija. Tog dana, BeotelNet je doveo internet u Srbiju i, kako to kažu - sve se promenilo.\nPored pristupa "mreži svih mreža," kasnije iste godine startovali su veb i mejl hosting servisi, a krenuo je i prvi media striming.\nrođendan, 20 godina, beotel, prvi internet link\nq: 19 - t: 0.03820 sec


I kroz igru se uči odbrana od hakerskih napada - Biznis i Finansije\nHome\tVestiIT i nauka\tI kroz igru se uči odbrana od hakerskih napada\nUkupna direktna globalna šteta od posledica sajber kriminala je porasla sa 110 na 113 mlrd USD, a prosečan iznos štete po žrtvi pogođenoj sajber kriminalom je takođe porastao sa 197 na 298 USD, stoji u Symantec Norton izveštaju za 2013.\nU studiji kompanije Hewlett-Packard iz iste godine piše i da je prosečan iznos štete od sajber napada po američke kompanije iznosio USD 591.780.\nZato se kompanije koje se bave IT bezbednošću, poput Symanteca, sve više okreću sajber ratnim igrama u nadi da mogu da istreniraju svoje zasposlene kako bi uvek bili korak ispred današnjih najspretnijih sajber kriminalaca. Njihov program „Sajber ratne igre“ tera Symantecove zaposlene da razmišljaju poput sajber neprijatelja, odnosno poput hakera.\nFunkcioniše tako što svake godine kompanija odabere temu na kojoj će zasnivati igre. Prve godine su učesnici bili izazvani da provale u vladinu infrastrukturu, druge u veliku naftnu i gasnu kompaniju i poslednje godine tj ovog februara da provale u fiktivnu finansijsku instituciju. Ove godine na Sajber ratnim igrama je učestvovalo preko 1.000 zaposlenih, a kroz seriju događaja oni su se takmičili u finalu u Mauntin Vjuu (Mountain View – sedište kompanije Symantec).\nU međuvremenu kompanija je odlučila da „Sajber ratne igre“ izbaci na tržište pa je osmislila „Izazov sajber spremnosti“, takmičenje interaktivnog zarobljavanja zastave kojim se oblikuju scenariji na osnovu trenutne scene sajber pretnji uz korišćenje realistične IT infrastrukture. Slično „Sajber ratnim igrama“, ovaj „Izazov“ je osmišljen za više nivoa tehničkog umeća i iskustva, a postavlja učesnike u ulogu hakera kako bi shvatili njihove ciljeve, tehnologiju i procese razmišljanja, i kako bi na kraju krajeva bolje štitili svoje organizacije i sebe.\nU ponudi je „Izazov sajber spremnosti“ sa vremenskim koracima od 2, 4 i 8 sati u obe varijante: uživo i putem interneta. Od kako je 2013. godine „Izazov“ pokrenut organizovano je 40 događaja širom sveta sa približno 4.000 učesnika. Kompanija se udružila sa vodećim univerzitetima, tako da su i budući IT profesionalci, a ne samo njene mušterije efikasno pripremljeni za odbranu od sajber kriminalaca.


Gigs željniji titule nego ikad - Sportske.net\nGigs željniji titule nego ikad\nLegenda Mančester Junajteda ističe da nikad nije osećao toliku glad za titulom kao ove sezone i da bi bilo fenomenalno preuzeti je od gradskog rivala Mančester Sitija.\nMajka Ričards se vraća na ostrvo?De Hea odbio ponudu iz snova?Slučaj "Depaj" - OBRT!?!Nemački mediji - Gundogan u Junajtedu!Van Gal na mukama uoči gostovanja na 'Gudison Parku'\nRajan Gigs je jedini fudbaler koji je odigrao sve sezone u Premijer Ligi od njenog osnivanja. Za prošlosezonski gubitak titule prvaka Engleske od Mančester Sitija u poslednjem kolu kaže da mu je najgori momenat u karijeri.\n„Gubio sam titulu u Premijer ligi u poslednjem kolu četiri ili pet puta. To su zaista bolni momenti, ali najteže mi je bilo prošle sezone.\nMeđutim, ne mogu da kažem da komšije nisu zaslužile da je osvoje. Siguran sam da ove seznone nećemo sebi dozvoliti isti scenario.\nOve jeseni igramo sjajno i ako nas zaobiđu povrede, verujem da ćemo osvojiti 20-tu titulu šampiona Engleske. Prošle sezone imali smo velike pehove, a bez kapitena Vidića nismo mogli više od drugog mesta.“ kaže popularni "Gigsi".\nVelšanin je inače, u mlađim kategorijama nastupao sa Mančester Siti.\nMančesterski gradski derbi igra se u nedelju na „Itihadu“ od 14:30h.


Potpisali smo memorandum o poslovno tehničkoj saradnji sa gradom Somborom i postavili kutiju u koju građani mogu odnositi svoje sakupljene čepove.\nZahvaljujemo se zameniku gradonačelnice Antoniu Ratkoviću, koji nas je lepo ugostio i ispred grada podržao naš rad. Takođe smo zahvalni Somborskom edukativnom centru koji nam je pružio ruku od samih početaka sa mestom skadištenja čepova sa kojima nas je spojila naša koordinatorka Ena Horvat.\nPotpisan je memorandum i sa PU Vera Guconja, sa kojom tri godine traje uspešna saradnja i gde se mališani trude da sakupe što više čepova. Direktorica Aleksandra Perović podržala je akciju od samog početka, dok još nismo ni bili registovani i zahvalni smo na toj podršci.\nSastanku su prisustvovali direktori osnovnih i srednjih škola i imali smo priliku da im objsanimo kako akcija napreduje, postignute rezultate, kako je sve počelo i pozvali smo da nam se priključe one koji to još nisu učinili. OŠ Nikola Vukičević sa profesoricom fizičkog Sonjom je sa nama takođe od samih početaka.\nNaša predsednica je rodom iz ovog grada i ponosna je što akcija dobija podršku i od njega.


Trihologija – šta je to? - Diva poliklinika\nDa li ste razmišljali o tome kome se obratiti kada kosa počne preterano da opada? Kada se pojave seboreja, perut? Kada kosa izgubi sjaj i gustinu i kada je primetna promena u njenom kvalitetu?\nNega kose podjednako je važna kao i nega kože. Promene na kosi i koži glave nastupaju usled uticaja različitih faktora – genetskih, spoljašnjih, ishrane, načina života, hormonskih promena, stresa, lekova, načina nege kose…\nTrihologija – posebna grana dermatologije\nS obzirom na to da je jedan od derivata kože folikul dlake – živi deo dlake smešten duboko u srednjem sloju kože – dermu, gubitkom kose i promenama na koži temena bavi se dermatologija, tačnije njena posebna grana – trihologija. Trihologija je usmerena na proučavanje i lečenje bolesti kose i vlasišta i jedno je od važnih oblasti estetske medicine.\nDermatolog koji se specijalizovao za lečenje ćelavosti, opadanja kose i bolesti kože glave je triholog.\nTokom pregleda u poliklinici Diva, triholog za postavljanje dijagnoze koristi poseban aparat koji se zove trihoskop. To je posebno prilagođen dermoskop koji lekaru specijalisti pomaže, zbog uvećanja koje daje, da utvrdi uzrok opadanja kose, kakva je mogućnost za rast kose, koji je stepen proređenosti, kakvo je stanje folikula dlake i kože glave. Sve to je značajno kako bi se odredila adekvatna terapija – preparati za negu kose, PRP kose, mezoterapija kose, presađivanje…\nKada je reč o problemu gubitka kose, trihoskopski aparat omogućava lekaru specijalisti i da kasnije prati rezultate terapije, što je značajno jer može uočiti rast nove kose i pre no što to pacijent i sam primeti.\nKada je reč o lečenju seboreje i peruti, tada pomoću ovog aparata može videti kojom brzinom deluje terapija i kako napreduje lečenje.\nTriholog, takođe, može pomoći čak i kada nije nastupio nijedan od navedenih problema, već kada je kosa izgubila sjaj, postala krta, lomljiva i kada sporo raste. Uz primenu odgovarajuće metode, može joj se vratiti svilenkastost i bujnost, kao i ubrzati rast.\nZato, ako primetite neke promene na kosi, javite se trihologu. I imajte na umu da su, kada se u ranijim fazama počne sa terapijom, rezultati bolji.


Udar sa Kapitola: Hoće li Tramp popustiti | Vestinet.rs\nPočetna POGLEDI\tUdar sa Kapitola: Hoće li Tramp popustiti\nRezolucija, međutim, nije obavezujuća dok je ne usvoji Predstavnički dom i ne potpiše predsednik Donald Tramp.\nPrema rečima Jelene Stevanović, novinarke spoljnopolitičke rubrike lista „Politika“, ta rezolucija bila je očekivana. O tom potezu se govorilo otkako je CIA obavestila senatore o tome šta se zapravo desilo u Konzulatu Saudijske Arabije u Istanbulu.\n„To je pokušaj demokrata i republikanaca sa Kapitola da se ograde od svog veoma važnog saveznika sa Bliskog istoka, ali i poruka da ne podržavaju ono što radi Donald Tramp, koji bezrezervno podržava i princa Muhameda i dvor u Rijadu. To je, dakle, simboličan način da stave do znanja javnosti i svetu da se oni ograđuju od toga i da pozivaju predsednika da promeni politiku prema Rijadu“, ocenjuje Stevanovićeva u emisiji „Sputnjik intervju“.\n„Na Trampa se vrši veliki pritisak još otkako se desilo ubistvo saudijskog novinara, ali on ima prava da vodi spoljnu politiku onako kako smatra da treba i ne mora da znači da će popustiti pred tom rezolucijom Senata SAD. Sudeći po onome što je dosad govorio, američki predsednik neće potpisati rezoluciju kojom se prestolonaslednik Saudijske Arabije optužuje za ubistvo Džamala Hašogija, a nije sasvim izvesno ni da će se u Predstavničkom domu prikupiti dovoljno glasova za usvajanje te rezolucije“, kaže Jelena Stevanović.\nI istoričar Saša Adamović veruje da će Tramp odoleti tom pritisku i napominje da je mnogo značajnih stvari u igri.\n„Treba imati u vidu da je Tramp sada na polovini mandata i da će se još puno bitaka voditi u naredne dve godine, tokom njegove kampanje za novi mandat. Jedna od njih, usmerena protiv američke ’duboke države‘, vodiće se upravo na pitanju Saudijske Arabije. Uostalom, ni prethodni američki predsednici nisu imali bogzna kako drugačiji odnos prema Saudijskoj Arabiji i ja verujem da će Tramp ostati uz tu kraljevinu i uz Izrael, a pre svega nastaviće pritisak na Iran, koji mu je zapravo i glavna spoljnopolitička meta“, ukazuje Adamović.\n„To je jedna veoma mračna priča i zaista bi bilo zanimljivo otkriti zašto je Hašogi ubijen i kome je njegovo ubistvo trebalo da nanese najveću štetu. Po onome što možemo da vidimo, prilično veliku štetu nanosi upravo Muhamedu bin Salmanu i posredno Donaldu Trampu, koji zasad uspeva da odoli pritiscima i da ne osudi princa Salmana dok se ne utvrdi šta se zapravo desilo“, napominje gost „Sputnjik intervjua“.\nKako kaže, vreme će pokazati da li će unutar same kraljevske porodice u Rijadu doći do neke promene direktnih partnera sa SAD i da li će se Vašington i dalje oslanjati na princa Muhameda.\n„To umnogome zavisi od odnosa unutar kraljevske kuće i oni će verovatno pokušati da amortizuju štetu koja je nastala tom prilikom. Bilo bi zanimljivo znati u kom pravcu idu ti dogovori, ukoliko ih uopšte ima, kao i da li će princ Muhamed bin Salman morati da se povuče i da li će na njegovo mesto doći neko drugi. U svakom slučaju, vreme će pokazati kako će se ova situacija odvijati. Može se desiti i da će se, onda kada najvažnijim geopolitičkim igračima budu namireni apetiti, malo ko zapravo i sećati sudbine nesrećnog Hašogija“, primećuje istoričar Saša Adamović.\nDonald TrampDžamal HašogiMuhamed bin SalmanSADSaudijska ArabijaSenatubistvo


Američki predsednik: Nadam se da Rusija ne predstavlja pretnju za Poljsku - Sputnjik Srbija\n06:30 05 Jun 2020\n20:37 12.06.2019 (osveženo 20:42 12.06.2019) Preuzmite kraći link\nPredsednik Sjedinjenih Američkih Država Donald Tramp izjavio je da se nada da Rusija ne predstavlja pretnju za Poljsku.\n„Nadam se da Rusija ne predstavlja pretnju (za Poljsku)“, rekao je Tramp tokom razgovora sa predstavnicima medija posvećenom poseti predsednika Poljske Andžeja Dude Vašingtonu.\nDuda je 12. juna započeo svoju posetu Sjedinjenim Američkim Državama razgovorom sa Trampom. Prema izveštajima poljske strane jedna od glavnih tema razgovora je povećanje vojnog prisustva SAD u Poljskoj.\nAmerika šalje još hiljadu vojnika u Poljsku\nRanije su mediji pisali da će Sjedinjene Američke Države objaviti detalje o preraspoređivanju dodatnog kontingenta od 1.000 vojnika u Poljsku. Međutim, Tramp je na sastanku sa Dudom naveo da još nije odlučio da li da pošalje dodatne američke trupe u zemlju, ali da se ta mogućnost razmatra.\nKasnije je Tramp izjavio da je potpisana zajednička deklaracija koja potvrđuje značajnu saradnju u oblasti bezbednosti\n„Poljska će uskoro obezbediti bazu i infrastrukturu za prisustvo više od hiljadu američkih vojnika“, dodao je Tramp. Prema njegovim rečima, priprema te infrastrukture Ameriku ništa neće koštati.\nTramp je istakao da je postignut sporazum sa Poljskom o kupovini najnovijih američkih lovaca-bombardera F-35. On je precizirao da je Poljska naručila između 32 i 35 aviona F-35.\nGovoreći o gasovodu „Severni tok 2“, američki predsednik je izjavio da proučava pitanje uvođenja sankcija gasovodu, ali smatra da je prodaja američkog prirodnog tečnog gasa Evropskoj uniji najbolji način suprotstavljanja ruskom uticaju u energetskoj oblasti u Evropi.


Dvostrani dokument poslat je u ponedeljak državama članicama EU, a ambasadori u Briselu će o njemu raspravljati u sredu. Evropski savet će raspravljati o dokumentu na svom redovnom sastanku u decembru.\nTakozvani „non-pejper“ predlaže vodeće principe konferencije, koja bi trebalo da bude fokusirana na politike EU, uključujući moguće izmene osnivačkih ugovora i institucionalne promene.\nNacrt poziva na dvofaznu inicijativu koja će od februara do leta sledeće godine biti fokusirana na "demokratsko funkcionisanje EU", posebno u vezi sa "izborima i imenovanjima na ključnim pozicijama".\nTo je šifrovani kod za popravljanje procesa izbora rukovodstva koji se pretežno smatra neuspešnim, nakon što su EU lideri ove godine odbacili vodeće kandidate i na ošte iznenađenje imenovali Ursulu fon der Lajen za predsednicu Komisije.\nPristalice principa "vodećih kandidata" bile su ljute što je najvišu poziciju dobio neko ko se za nju nije izborio, iako su šefovi država i vlada rekli da se neće rukovoditi sistemom koji nije potpisan u EU ugovorima.\nFrancuski predsednik Emanuel Makron je tada predlagao potpuno novi sistem "prelaznih kandidata", međutim, ostali lideri su rekli da nema vremena za tako veliku promenu.\nDruga i važnija faza konferencije fokusiraće se na "prioritete politike". Ovaj segment počeće u drugoj polovini 2020. godine, tokom nemačkog predsedavanja Savetom EU, a završio bi se u prvoj polovini 2022. godine, tokom francuskog predsedavanja.\nKonačni dokument sa preporukama trebalo bi da bude predstavljen Evropskom savetu, koji će raspravljati o njegovoj primeni, zaključak je „non-pejpera“.\nDokument na dve stranice ne otkriva previše detalja, ali sugeriše da su u igri velike ambicije.\nKonferenciju bi vodila "viša EU ličnost" koja bi predsedavala grupom eksperata i imala ogromnu ulogu u sve tri EU institucije - Komisiji, Savetu i Parlamentu. Bivši belgijski premijer i dugogodišnji EU poslanik Gaj Verhofstad često se pominje kao kandidat za predsednika.\nOvakav koncept konferencije predložio je Makron u svom pismu Evropljanima uoči aprilskih izbora za Evropski parlament.\nČini se da je vreme u kome će dokument ugledati svetlost dana "naštimovano" kako bi smirio nedavne tenzije u odnosima Berlina i Pariza koje su već počele da uzrokuju smetnje u Briselu.\nMakronova sklonost ka "politici remećenja", uključujući i nedavnu kritiku NATO, učinila je potpuno jasnom činjenicu da je nemačka kancelarka Angela Merkel umorna od svog okuraženog mlađeg kolege.


Vlada Japana donirala 14 vozila i personalne računare Graničnoj policiji Republike Srbije - Far\nVlada Japana donirala 14 vozila i personalne računare Graničnoj policiji Republike Srbije\nVlada Japana donirala je 14 vozila i personalne računare za pripadnike granične policije Srbije koji će uskoro biti raspoređeni u graničnom pojasu sa Makedonijom i Bugarskom, rečeno je u Beogradu na primopredaji donacije.\nVrednost donacije iznosi oko 450.000 evra i obezbeđena je u sklopu projekta “Podrška graničnoj policiji u odgovoru na povećane migracione tokove duž zapadnobalkanske rute”. Donaciju je ministru unutrašnjih poslova Republike Srbije Nebojši Stefanoviću simbolično predao ambasador Japana u Srbiji Đuići Takahara, koji je istakao da vlada njegove zemlje veoma ceni odgovorno i humano ophođenje Vlade Srbije, pri suočavanju s problemom migranata.\n“Istovremeno svesni smo činjenice da Vlada Srbije nosi veliki teret u pogledu dugog i iscrpljujućeg problema sa migrantima”, rekao je posle primopredaje donacije koja se sastoji od 11 džipova, tri kombi vozila i personalnih računara. Prema njegovim rečima, Vlada Japana pruža podršku projektima kako bi umanjila taj teret u vreme povećanog priliva migranata i izbeglica, a kroz organizacije kao što je Međunarodna organizacija za migrante (IOM).\nTakahara je napomenuo i da su džipovi bili potrebni policiji za suzbijanje krijumčara i trgovaca ljudima objasnivši da oni razmenuju informacije na mestima gde je sigurnost slaba.\n“Ovim projektom su obezbeđena i tri kombi vozila i očekuje se da će granična policija sada moći da obebedi brži prevoz migrantima kojima je potrebna zaštita ili nega”, rekao je Takahara.\nStefanović se zahvalio Vladi Japana i ambasadi te zemlje u Srbiji na podršci podsetivši na dugogodišnju uspešnu saradnju.\n“Vozila će, u toku nedelje biti upućena u pogranični pojas sa Makedonijom i Bugarskom”, rekao je Stefanović i dodao da donacija obuhvata i personalne računare koji će omogućiti policiji bolji rad sa migrantima na terenu. Stefanović je podsetio i da Vlada Japana podržava Srbiju i da hoće da pomogne navodeći i realizaciju projekta u vrednosti od milion evra za potrebe Sektora MUP-a za vanredne situacije.\nDonacija je realizovana putem IOM-a čiji je regionalni koordinator za Zapadni Balkan Peter Van Der Auveraerte odao priznanje Vladi Srbije za način na koji se suočava s migranatskom krizom.\nFondacija „Tangra“ uručila donaciju školskoj biblioteci Gimnazije „Sv. Kirilo i Metodije“ u Dimitrovgradu U Beogradu otvoren Info centar fondacije Tempus Символичното приемане на Председателството на Съвета на ЕС Pisci Srbije i Bugarske zajedno\nAmbasador Japana u SrbijiBeogradBugarskadonacijaGranična policija R SrbijeMakedonijaMeđunarodna organizacija za migranteMinistar unutrašnjih poslova R. SrbijeNenad StefanovićSrbijaVlada JapanaĐuići Takahara\nИзявление на министъра на външните работи на Р. България Ради Найденов по случай събитията в Македония\nReagovanje direktora Nišvilla na rezultate konkursa Ministarstva kulture: Razdvojiti beogradske projekte od ostatka Srbije\nčetiri + 9 =\nTržni centri i ugostiteljski objekti za vikend rade do 14:0...\nTender za izgradnju gasovoda Niš-Dimitrovgrad naredne nedelje


Autor J. Marković\t Objavljeno 01.10.2018.\nFudbaleri Napretka su još jednom remizirali, ovoga puta protiv Čukaričkog.\nJedini gol za Kruševljane postigao je Boranijašević u nadoknadi vremena u prvom poluvremenu.\nIgrači Trajala nastavljaju sa porazima. Ovoga puta minimalnim rezultatom poraženi su od Bečeja 1918 pa se i dalje nalaze u zoni ispadanja.\nFudbaleri Temnića 1924 čvrsto drže lidersku poziciju u Srpskoj ligi Istok. Peti uzastopni trijumf zabeležili su protiv Dubočice koju su savladali sa 4:2.\nTrstenik PPT je bio bolji od Radničkog iz Svilajnca i sada je na sedmoj poziciji.\nU Zoni “Zapad” timovi iz Rasinskog okruga su proteklog vikenda bili veoma uspešni. Župa je odigrala 0:0 protiv Dragocveta u gostima dok je Jastrebac u Velikom Šiljegovcu sa 2:0 pobedio OFK Lugomir.\nBošnjane je sa 3:0 savladalo Levač dok je Juhor sa 4:1 nadigrao Žitorađu.\nBošnjaneFK NapredalFK TrajalJastrebac Veliki ŠiljegovacJuhor ObrežTrstenik PPT


''Zekstra'' demantuje: ''Đurić nije pobegao!'' - Sportske.net\n''Zekstra'' demantuje: ''Đurić nije pobegao!''\nPosle informacija u pojedinim medijima da je predsednik Partizana Dragan Đurić navodno pobegao iz zemlje zbog istrage o Agrobanci, oglasila se ''Zekstra grupa'', čiji je Đurić takođe prvi čovek. U saopštenju se demantuju pomenute informacije i tvrdi da je Đurić u Beogradu i da ''obavlja svoje redovne aktivnosti''.\nZekstra grupa je saopštila danas da je predsednik te kompanije i Fudbalskog kluba Partizan Dragan Đurić u Srbiji i da nije pobegao, kako su preneli neki mediji.\n"Dragan Đurić se nalazi u Beogradu i obavlja svoje redovne aktivnosti i poslove u Zekstra grupi. Ta činjenica je lako proverljiva za sve javne poslenike kojima je stalo do istine i tačnih činjenica", piše u saopštenju Zekstre.\nU saopštenju se navodi da su napisi da je Đurić pobegao iz zemlje "deo kampanje koja traje duže vreme, a u kojoj je javnost obmanjivana neistinama".\n"Istina je da se Dragan Đurić nalazi na mestu svog boravka i da mu nije ni na kraj pameti da napušta svoje prebivalište u Beogradu, kao ni radno mesto u Zekstra grupi", navodi se u saopštenju.\nZekstra grupa je navela da će biti otvorena za srpsku javnost povodom svih pitanja.\nNeki mediji u Srbiji navodili su prethodnih dana da je Đurić pobegao iz zemlje jer je pod istragom u aferi Agrobanke.


novak djokovic serbia open 2 zreb protivnici rivali turnir\nU Beogradu je ove večeri održan žreb za turnir Serbia open 2 na kom je prvi nosilac najbolji igrač sveta Novak Đoković.\nOn će biti slobodan u prvom kolu turnira u Beogradu, dok ga u drugom čeka duel sa pobednikom meča Jegora Gersimova i kvalifikanta.\nVeć u četvrtfinalu bi Novak mogao da igra protiv sunarodnika, pošto bi rival mogao da mu bude Miomir Kecmanović kog je porazio nedavno, na prošlom izdanju Serbia opena.\nTakođe, u toj fazi turnira bi Đoković za rivala ima i tinejdžera Marka Topa, da bi se to desilo Topo i Kecmanović treba da poraze Pabla Anduhara, odnosno Pabla Kuevasa.\nDo finala Novak neće moći da se susretne sa Gaelom Monfisom, dok mu je potencijalni rival za polufinale Nikoloz Basilašvili.\nKada su ostali srpski igrači u pitanju - Filip Krajinović će na startu odmeriti snage sa takođe Srbinom, perspektivnim Hamadom Međedovićem koji je dobio specijalnu pozivnicu, rival Lasla Đerea je kvalifikant.\nDušan Lajović će igrati protiv Ričardasa Berankisa, a protivnik Peđe Krstina je Kvon Sunvu.


ilustracija, Foto: Institute of Microbiology, Chinese Academy of Sciences\nJeziva igra sa društvenih mreža prešla granice\nObjavljeno: 25.03.2020. 21:43h\nIrski ministar zdravlja Sajmon Heris rekao je da su mu se dve osobe namerno nakašljale u lice, kao deo "igre" na društvenim mrežama, piše Gardijan.\nHeris je na konferenciji za novinare o stanju korona virusa u toj zemlji otkrio da mu je par prišao u utorak dok je šetao od zgrade vlade do svoje kancelarije u Ministarstvu zdravlja u centralnom Dablinu.\nSimon Harris slams 'pathetic' couple who coughed on him https://t.co/fjj6bnvAh2 pic.twitter.com/h9tXGkeew6\n— Independent.ie (@Independent_ie) March 25, 2020\n"Pomislili su da je smešno da priđu i kašlju prema meni glasno, a zatim pobegnu... čini se da je ovde u pitanju neka igra na društvenim mrežama, ali to nije igra, to je odvratno", rekao je Heris.\nPrema njegovim rečima, oni koji to rade namerno ciljaju starije ljude. On ih je pozvao da razmisle o masovnoj smrti koja se trenutno dešava u Italiji, Španiji i drugim delovima sveta.\n"Pomislite samo da je to bila vaša baka, deka, majka, otac, vaš prijatelj sa dijagnozom cistične fibroze. Takva ponašanja trebalo bi da kažnjavaju strogi zakoni", dodao je on.\nIrska policija dobila je nekoliko prijava mladih koji kašlju prema starijim ljudima, ali kažu da su takvi slučajevi retki. Ovo bi moglo da predstavljati krivično delo prema Zakonu o javnom redu, ocenio je "Gardijan".\nPortparol policije rekao je da je upoznat sa izveštajima na društvenim mrežama u vezi s ljudima koji "namerno kašlju na druge", i najavio da bi takva aktivnost mogla predstavljati zakonski prekršaj. Zbog sličnog ponašanja u ponedeljak je uhapšen tinejdžer u južnom okrugu Voterford.\nKoronavirusKorona-virusKorona virusMinistar zdravljaIrska\nDŽABA JE SMISLIO I PRIČU O IZOLOVANOM OSTRVU: Stavljena tačka na održavanje UFC 249 u aprilu\nDUŠKO SE NALJUTIO NA JELENU, BURNO REAGOVAO: Tajno ga snima dok je radio pred ćerkama nešto na šta nije ponosan!


Nacionalni teroristički komitet Rusije neutralisao dvojicu terorista\nNa Kavkazu likividirana dvojica terorista\nU planinama Karačajevo-Čerkeske oblasti Rusije su neutralisana dvojica terorista koja su pripremala terorističke napade, saopštio je Nacionalni antiteroristički komitet (NAK) Rusije.\nNa mestu gde su teroristi pronađeni je sprovedena antiteroristička operacija. NAK je dodao da su na mestu sukoba otkrivene improvizovane eksplozivne naprave, oružje, veliki broj municije, granata i druga oprema.\nrusija, teroristički napad, teroristi\n© IC NAK / Uđi u foto-galerijuPripadnici policije tokom specijalne operacije u Ingušetiji\n© IC NAK\n„Dobili smo informaciju da se u Karačajevskom rejonu Karačajevo-Čerkeske Republike skrivaju lica koja imaju nameru da počine terorističke zločine. Na jednoj lokaciji u planini su otkriveni i opkoljeni“, navodi se u izveštaju.\nNa mestu gde su teroristi pronađeni je sprovedena antiteroristička operacija.\n„Na poziv da polože oružje i predaju se oni su počeli da pucaju na policiju i u tom okršaju su neutralisani“, dodaje se u saopštenju NAK.\nNAK je dodao da su na mestu sukoba otkrivene improvizovane eksplozivne naprave, oružje, veliki broj municije, granata i druga oprema.\nUvek na oprezu: FSB likvidirala ćeliju DAEŠ-a\n25 Oktobar, 21:10


Dragan Mrđa najbolji fudbaler Superlige Srbije – Nadlanu.com\nDragan Mrđa najbolji fudbaler Superlige Srbije\nBEOGRAD, 20. maja 2010. (Beta) - Treneri fudbalskih klubova Superlige Srbije proglasili su napadača Vojvodine Dragana Mrđu za najboljeg igrača domaćeg prvenstva, a petorica fudbalera Partizana izabrani su u najbolji tim lige.\nPrema odluci superligaških trenera, Mrđa je sa šest glasova izabran za najboljeg fudbalera u tek završenoj sezoni domaćeg prvenstva. Napadač Vojvodine je ove sezone postigao 22 gola i najbolji je strelac Super lige.\n"Imao sam sjajnu sezonu i sve sam učinio da dođem do nagrada, a za priznanja su zaslužni i saigrači i klub", rekao je Mrđa novinarima.\n"Ekipa nije ostvarila ciljeve koje smo zacrtali pre početka sezone, ali to je fudbal, takve stvari se dešavaju. Nadam se da će Vojvodina u skorijoj budućnosti biti prvak države", dodao je on.\nUpitan da li će i sledeće sezone igrati u Vojvodini, Mrđa je rekao: "Kako stvari stoje - izgleda da neću".\nNapadač Vojvodine rekao je da se okreće pripremama reprezentacije za Svetsko prvenstvo i da se nada da će igrati za nacionalni tim u Južnoj Africi. On je poručio da ne treba praviti euforiju pred Mundijal, ali i da se nada da će reprezentacija ostvariti dobar rezultat.\n"Daću maksimum i pokušaću da se nametnem selektoru (Radomiru Antiću) na pripremama, kao što sam to radio u prvenstvu. Glupo bi bilo kada bih rekao da se ne nadam odlasku u Južnu Afriku, svaki igrač koji je dobio poziv za pripreme se tome nada", rekao je Mrđa.\nZa najboljeg mladog fudbalera proglašen je Saša Marković iz OFK Beograda, dok je za najboljeg trenera izabran šef stručnog štaba Spartaka Zoran Milinković.\nMilinković, koji je predvodio Spartak do četvrtog mesta u Super ligi, rekao je da je ponosan zbog nagrade i dodao da će takmičenje u Ligi Evropa za njega i klub biti veliki izazov.\n"Ponosan sam zbog nagrade koje su mi dodelile moje kolege, to je čast i obaveza. Evropa je veliki izazov, kao i naredno prvenstvo. Ali, kao i svim klubovima u Srbiji, mnoge stvari zavise od budžeta, videćemo u narednih par dana šta će se dešavati", rekao je Milinković.\nMilinković je rekao da je veliki optimista i da očekuje dobar rezultat nacionalnog tima na Svetskom prvenstvu.\n"Veliki sam optimista, verujem u izabranike Radomira Antića. Verujem da će naša reprezentacija poleteti visoko, u skladu sa svojim nadimkom - kao pravi orlovi", dodao je on.\nU najboljem timu Superlige Srbije nalaze se golman Crvene zvezde Saša Stamenković, a na poziciji desnog beka je njegov saigrač Pavle Ninkov. Centralni bekovi su Mladen Krstajić iz Partizana i Milan Vilotić iz Zvezde, a najbolji levi bek je igrač crno-belih Marko Lomić.\nDrugu godinu uzastopno, za najboljeg zadnjeg veznog igrača proglašen je Ljubomir Fejsa iz Partizana, a njegov saigrač Radosav Petrović je najbolji centralni vezni igrač. Na poziciji levog veznog igrača je Dušan Tadić iz Vojvodine, a na poziciji desnog Nikola Lazetić iz Zvezde.\nTitulu najboljeg ofanzivnog veznog igrača odbranio je Almami Moreira iz redova srpskog šampiona, dok je za najboljeg napadača proglašen Dragan Mrđa.